“Saya Tak Kuat Lagi”- Elyana Luah Perasaan Di Instagram

Pengumuman Elyana pada Gegar Vaganza yang lalu ternyata mengejutkan ramai pihak apabila dia menyatakan kini sedang melawan penyakit kanser Limfoma sejak tujuh tahun lalu dan kini sudah berada di tahap 4. Elyana disifatkan sebagai seorang yang begitu kental meskipun sakit, dia tetap mampu senyum dan tidak mahu rakan – rakan dan ahli keluarga sedih dengan keadaanya itu.

Namun semalam menerusi perkongsian Insta Storynya, Elyana sekali lagi meruntunkan perasaan para peminat apabila beberapa status yang dimuatnaik nya menggambarkan dia seolah-olah sudah tidak mampu untuk melawan penyakitnya itu.

Jika sakit dan demam biasa pun sudah lemah dan tidak terdaya, apatah lagi ‘bebanan’ yang ditanggung oleh seorang pesakit kanser seperti Elyana.

Menyedari akan status dimuatnaik penyanyi kesayangan mereka, para peminat mula membanjiri ruangaan komen Instagram Elyana dengan memberikan kata-kata semangat serta sokongan kepada Elyana.

Kami di murai.my berharap Elyana akan terus kuat melawan penyakit ini dan diberikan kesembuhan yang sepenuhnya kelak.


Merepek! Amalina Bakri Tolak Gelaran Kim Kardashians Malaysia

Jika anda masih ingat dengan artikel kami mengenai Amalina Bakri yang dilabelkan sebagai Kim Kardashians Malaysia pada Ogos yang lalu, hari ini wanita ini sekali lagi tampil dengan satu kenyataan apabila sebuah lagi portal hiburan turut menulis artikel yang sama mengenai gelaran yang diberikan oleh netizen.

Selama ini gelaran yang diberikan oleh netizen kepada Amalina adalah kerana gadis yang suatu dahulu terkenal dengan kepintarannya kini menggayakan hampir sama dengan selebriti antarabangsa itu. Malah kami di murai.my juga tidak menolak dengan andaian tersebut. Namun Amalina menganggap gelaran yang diberikan itu seperti tidak masuk akal dan turut dipersetujui oleh penyanyi Yuna di laman Twitter mereka.

Amalina atau nama sebenarnya Nur Amalina Che Bakri pernah menggemparkan negara dengan memperoleh keputusan 17A1 sekali gus dinobatkan sebagai pelajar pintar dan terbaik SPM tahun 2004.

Tamat saja SPM, Amalina melanjutkan pelajaran dalam bidang perubatan di luar negara, University of Cambridge dan kini menjalani surgical trainee di The Royal College of Surgeons of England.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Kalau Betul Aliff Syukri Riak, Ustaz Pun Sama!’- Caprice

Nampaknya isu Datuk Seri Aliff Syukri yang tak berhenti menjadi riak dengan kemewahan telah mengundang komen dari penyanyi rap, Caprice.

Sepertimana yang kita tahu, sebelum ini heboh apabila Aliff memuat naik video mengira wang yang banyak sehingga ratusan ribu ringgit di atas mejanya. Kelakuan ini dianggap agak melampau oleh sesetengah netizen.

Video yang kononnya Aliff sedang untung besar hasil dari jualannya ini telah ditegur oleh seorang ahli ulama Ustaz Ahmad Husam menerusi akaun Facebooknya. murai.my difahamkan, Ustaz ini anggap kelakuan ini seperti Firaun iaitu antara golongan orang kaya yang Tuhan binasakan.

A post shared by Caprice (@capriceofficial)

Namun Caprice mempunyai pendapat yang berbeza tentang hal ini. Dia berpendapat isu riak atau menunjuk-nunjuk adalah perkara biasa dikalangan orang kaya.

“Jika anda ke Dubai, Qatar, ramai lagi orang kaya yang suka menunjuk-nunjuk dengan kekayaan masing. Saya jamin.”

Untuk menjadikan hal ini lebih adil, Caprice juga turut menyangkal dakwaan Ustaz Ahmad Husam terhadap Aliff. Ustaz Ahmad Husam itu sendiri pernah memuatnaik gambar sebuah kereta mewah hadiah dari seseorang di Facebook.

Caprice akui dia sangat berbangga melihat seorang muslim di Malaysia memiliki kekayaan seperti Aliff Syukri.

“Saya berbangga melihat orang muslim kaya, jika lebih kaya seseorang itu, maka lebih banyak zakat dapat disalurkan. Manusia tak sempurna sebab itu kita harus berdoa”


11 Januari Bertemu, Ada Apa Dengan Tarikh Keramat Ini?

Tahukah anda pada hari ini bertarikh 11 Januari mempunyai sebuah lagu dengan judul yang sama. Lagu 11 Januari ini adalah nyanyian Armand Maulana ketika dia menjadi vokalis kumpulan Gigi.

Ketika menghasilkan lagu itu Armand Maulana mendapat ilham dari melihat sisi lain dari dirinya dengan membuat sebuah lagu ungkapan cinta untuk isteri, Dewi Gita. Lagu yang dimuatkan dalam album ‘Peace, Love ‘N Respect’ yang dikeluarkan pada 2007 dikatakan sebagai hadiah untuk ulang tahun pernikahannya dia dan isterinya. Kerana tarikh tersebut adalah waktu dimana dia dan Dewi Gita bernikah di Bandung, pada 11 Januari 1994.

Pada hari ini, Armand Maulana dan Dewi Gita menyambut ulangtahun perkahwinan yang ke-24. Dengan itu, lagu ’11 Januari’ masih menjadi lagu cinta yang ikonik dan terkenang oleh para pendengarnya.

Tanggal 11 Januari ini juga merupakan tarikh hari lahir penyanyi nombor satu negara, Datuk Seri  Siti Nurhaliza. murai.my difahamkan Siti Nurhaliza telah diberikan kejutan oleh Kool fm yang diraikan dalam satu majlis yang cukup meriah sekali bersempena dengan ulang tahun kelahirannya yang ke 39.

A post shared by Rozi Abdul Razak (@rozisangdewi)

Menurut kapsyen di Instagram pembantu peribadinya, Rozi ABdul Razak, kejutan oleh @hotfm976 dan @koolfmmy dibuat pada 9 Januari lalu iaitu sejam sebelum Siti Nurhaliza dan keluarga keluar bercuti.

A post shared by Siti Nurhaliza Tarudin (@ctdk)

Dalam perkembangan lain, Siti Nurhaliza telah mendedahkan jantina bakal cahaya mata sulungnya adalah perempuan. Da mengharapkan doa dari peminatnya supaya semuanya dipermudahkan dan dikurniakan puteri yang soleha.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Datuk Farid Kamil Ditahan Disyaki Bawah Pengaruh Dadah

Berita yang kami baru terima sebentar tadi, pelakon dan pengarah terkenal, Datuk Farid Kamil Zahari ditahan polis kerana dipercayai menampar seorang anggota polis di Kota Damansara, Petaling Jaya sebentar tadi.

Menurut sumber yang boleh dipercayai,  kejadian yang berlaku kira-kira pukul 1.20 petang tadi, Farid yang baru sahaja menerima penganugerahan Datuk baru – baru ini dikatakan melakukan perbuatan tersebut di kaunter aduan Balai Polis Kota Damansara. Malah lebih mengejutkan pelakon yang berusia 36 tahun ini disyaki berada di bawah pengaruh dadah.

“Dia disyaki berada di bawah pengaruh dadah dan ujian air kencing sedang dijalankan terhadapnya,”

Sebaik sahaja mengetahui akan kes ini, rata-rata netizen mengutuk tindakan Farid yang dianggap kurang ajar dan tidak menunjukkan keperibadian seorang yang bergelar Datuk.

Walaupun isu ini baru sahaja disahkan, namun orang ramai tidak sepatutnya membuat spekulasi terlalu cepat mengenai kes ini. Semuanya masih dalam siasatan pihak polis. Ketua Polis Daerah Petaling Jaya, Asisten Komisioner Mohd. Zani Che Din telah mengesahkan kejadian tersebut dan kini berada dalam siasatan. Bagi kami ini adalah satu berita yang mengejutkan dan sudah pasti semua peminat dan media tempatan ingin mengetahui apakah punca sebenar yang terjadi. Sama – sama kita nantikan.


Tidak Perlu Mahram Untuk Wanita 25 Tahun!

Jurucakap Suruhanjaya Pelancongan dan Warisan Kebangsaan Arab Saudi (SCTH) mengesahkan bahawa wanita berusia 25 tahun dan ke atas kini DIBENARKAN masuk ke Arab Saudi menggunakan visa pelancong.

Namun, menurut Arab News, kebenaran itu tidak membabitkan wanita berusia 25 tahun ke bawah, dan mereka perlu ditemani ahli keluarga atau mahram untuk masuk ke negara itu.

Ketua Pengarah, Jabatan Pelesenan SCTH, Omar Al-Mubarak, berkata:

“Visa pelancong akan berfungsi sebagai visa masuk tunggal dan ia sah selama 30 hari. Visa ini turut merangkumi mereka yang sudah berada di Arab Saudi, termasuk bagi mereka yang bekerja, melancong, menunaikan haji dan umrah”.

Baru-baru SCTH berkata, peraturan membabitkan pengeluaran visa pelancong itu akan diumumkan dalam tempoh suku pertama tahun ini. Peraturan eksekutif membabitkan pengeluaran visa itu sedang dimuktamadkan.

Jabatan Teknologi Maklumat SCTH juga sedang membangunkan sistem elektronik bagi mengendalikan pengeluaran visa pelancong ini, dengan kerjasama wakil Pusat Maklumat Kebangsaan dan Kementerian Luar,” kata Omar kepada Arab News.

Sementara itu, pelaksanaan sistem visa pelancong sepanjang 2008 hingga 2010, berjaya menarik lebih 32,000 pelancong mengunjungi Arab Saudi.

Ketika ini, prosedur pengeluaran visa itu dikendalikan beberapa syarikat pengendali pelancongan yang diberikan lesen oleh SCTH. Inisiatif visa pelancong ini bertujuan menaik taraf sistem visa pelancong sedia ada bagi membolehkan orang ramai meneroka destinasi baharu pelancongan di Arab Saudi.

Ia sekali gus bertujuan menjana sektor pelancongan dan membangunkan perkhidmatan pelancongan serta warisan di negara itu.

Dalam pada itu, ia juga sebahagian daripada inisiatif Program Transformasi Kebangsaan 2020 untuk mencapai Wawasan 2030 yang memberi tumpuan kepada industri pelancongan.

murai.my berasa gembira mendengar berita ini. Lebih ramai kaum wanita di negara kita akan menunaikan ibadah umrah dan semoga umrah anda mendapat umrah yang mabrur, in shaa Allah, amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengamuk Sampai Sepak Orang Awam Memaksa Polis Gari Farid

Ketika ramai yang terkejut dengan penangkapan atas Datuk Farid Kamil tengahari tadi(Khamis), Farid yang baru sahaja menerima penganugerahan Datuk telah ditahan di kaunter aduan Balai Polis Kota Damansara dan telah disahkan oleh Ketua Polis Daerah Petaling Jaya, Asisten Komisioner Mohd. Zani Che Din .

Menurut Mohd Zani, pihak polis kini sedang menjalankan siasatan kes berkenaan mengikut Seksyen 90 Akta Polis 1967 dan Seksyen 323 Kanun Keseksaan. murai.my difahamkan Farid telah datang ke balai polis untuk membuat laporan berhubung satu kemalangan jalan raya.

Dan tidak lama kemudian, pelakon itu secara tiba-tiba telah menampar muka anggota yang menerima aduannya. Malah orang awam yang berada disitu turut disepak oleh Farid sebelum dia ditahan polis.

“Setakat ini, kita menahan pelakon itu untuk membantu siasatan. Sekiranya siasatan tidak lengkap, kita akan reman beliau esok pagi,” katanya ketika dihubungi di sini hari ini”


Mona Fandey Masih ‘Bernafas’ Dalam Hidup Selebriti Ini

Kami percaya, anda pasti pernah melihat berita di TV di mana artis ditahan polis kemudian artis tersebut terpaksa turun naik mahkamah sambil tangan digari untuk dibicarakan.

Sebenarnya, kes sebegini membuatkan penulis terbayang kes yang berlaku pada Mona Fandey suatu ketika dahulu. Dia sentiasa diingati sebagai seorang penjenayah yang sering tampil anggun dan bertukar-tukar fesyen ketika dibicarakan di Mahkamah.

Nampaknya senario ini seperti masih terjadi dikalangan artis tempatan namun kesalahan dan hukuman yang berbeza.

Pembuka tahun 2018 seolah-olah tidak seindah yang disangka. Kesilapan yang dilakukan oleh sebilangan selebriti tanahair sampai di tahan polis masih berlaku sejak akhir-akhir ini.

Jika mereka bukan selebriti mungkin tidak menjadi isu yang tular di media sosial tetapi mereka dari golongan yang dikenali malah mempunyai jumpa pengikut yang ramai di media sosial. Adakah ia contoh yang baik untuk pelapis dalam dunia hiburan akan datang?

Mona Fandey merupakan salah seorang penyanyi popular, bomoh dan pembunuh yang terkenal di Malaysia. Mona telah dijatuhkan hukuman gantung sampai mati pada 2 November 2001 di Penjara Kajang, Kajang, Selangor pada usia 45 tahun selepas beliau didapati bersalah kerana membunuh bekas ahli Dewan Undangan Negeri Batu Talam, Pahang, Datuk Mazlan Idris pada 1993.

Ada desas-desus mendakwa Mona tidak bersalah kerana dia hanya mangsa keadaan dan bukan pembunuh.

Ketika dia masih hidup, perbicaraan kesnya di Mahkamah seolah-olah seperti tiada noktah dan sering mendapat liputan media sehinggakan dia menjadi lebih popular sebagai penjenayah dari sebagai seorang penyanyi.

Mona memulakan kerjaya awalnya sebagai penyanyi dan pernah mengeluarkan album pertama yang bertajuk, Diana I pada tahun 1987 dan terkenal menerusi lagu “Ku Nyanyikan Lagu Ini”.

Ketidakupayaan Mona menyanyi dengan baik dikatakan menjadi punca beliau beralih arah ke bidang perubatan tradisional. Kes jenayah melibatkan artis seolah-olah menerima sumpahan dari Mona Fendy. Dari tahun ke tahun ada sahaja artis tempatan yang ditahan polis atas kesalahan yang berat.

Benjy seolah-olah telah mengikut jejak Mona Fendy kerana sudah bertahun-tahun riwayat hidupnya diselubungi kes perbicaraan di Mahkamah. Keluar masuk mahkamah sudah menjadi sebahagian dalam hidupnya namun dia tidak pernah serik melakukan kesalahan yang sama.

Terbaru pelakon dengan nama sebenar Khaeryll Benjamin Ibrahim dijatuhi hukuman penjara 11 tahun di Indonesia atas kesalahan cubaan menyeludup dadah jenis syabu.

Adakah Benjy tidak merasa takut sekiranya dia akan menimpa nasib yang sama seperti Mona Fendy?

Kes jenayah melibatkan artis seperti berterusan, kali ini terjadi pada pelakon baru Aidil Aziz. Dia yang telah ditahan untuk siasatan selepas didakwa atas pertuduhan mengedar dadah jenis ganja seberat hampir 500 gram dan memiliki senjata berbahaya telah dibebaskan dengan ikat jamin sebanyak RM4,000.

Kes Aidil membuatkan ramai rakyat Malaysia tertanya-tanya. Adakah golongan artis ini terlalu tertekan dengan bebanan kerja hingga terpaksa mengambil bahan terlarang seperti ganja.

Menerusi Media Hiburan, rata-rata peminat Aidil juga melahirkan rasa bersyukur dan lega apabila pelakon kesayangan mereka ini terlepas dari tali gantung.

Peminat mana yang tak kecewa jika idola mereka menunjukkan contoh baik pada orang ramai lagi-lagi melibatkan kesalahan menyalahgunakan dadah.

Hari ini rakyat Malaysia digemparkan dengan penahanan seorang selebriti yang baru bergelar Datuk iaitu Farid Kamil kerana cuba mengasari pihak polis dan orang awam. Walaupun kes ini masih lagi dalam siasatan namun sedikit sebanyak ia mempamerkan imej yang kurang elok dalam industri hiburan tanahair.

Bukan itu sahaja, pada tahun lepas ramai lagi selebriti yang ditahan polis, antaranya Pengarah Urusan DBI Properties Datuk Nuruliman A Rahman atau dikenali Boy Iman berhubung penipuan jualan rumah membabitkan nilai RM6.2 juta.

Tak terkecuali, kontroversi pelakon dari Singapura, Aliff Aziz yang ditahan polis bagi membantu siasatan berhubung kes dia dipercayai memukul isterinya di sebuah pusat hiburan.

Adakah peristiwa pahit dan ngeri berlaku pada Mona Fendy akan berulang pada masa akan datang.  Tak mustahil akan terjadi, sebilangan artis tempatan seolah-olah tidak takut dengan undang-undang negara malah ada yang masih melakukan kesalahan yang sama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Laporan Polis Tersebar, Farid Kamil Sah Positif Ganja

Seperti yang dimuatnaik berita terkini mengenai Datuk Farid Kamil semalam di Facebook murai.my, polis telah mengesahkan bahawa pelakon itu disahkan positif dadah jenis ganja selepas menjalani ujian air kencing.

Khabar berita itu ternyata mengejutkan ramai peminat terutamanya kaum keluarga kerana Farid yang dikenali bukanlah sedemikian rupa. Malah ketika ramai yang ingin ketahui apakah punca sebenar yang berlaku, satu laporan polis mengenai kejadian semalam mula tular di media sosial bagi mendapatkan fakta bukti yang sahih.

Kami difahamkan menurut laporan tersebut, seorang lelaki telah terjumpa Farid dalam keadaan tidak berbaju di dalam hujan serta ingin meminta pertolongan untuk membawanya ke balai polis. Kasihan dengan pelakon ini, lelaki tersebut terlebih dahuulu telah membawa Farid ke restoran kawannya bagi meminjam baju untuk diberikan pada Farid. Sepanjang perjalanan mereka ke balai polis, lelaki tersebut mengakui Farid kelihatan agak resah dan berkelakuan aneh.

Sehinggalah tibanya mereka di balai polis dimana Farid ingin membuat laporan berkaitan satu kemalangan dan ketika ditanya anggota petugas, Farid kemudiannya menunjukkan mesej aplikasi WhatsApp 300 artis hutang ah long dan secara tiba-tiba dia telah menampar lelaki berkenaan serta turut menendang kemaluannya. Bukan itu sahaja, Farid dikatakan turut menampar muka petugas yang menerima aduan itu sambil disaksikan beberapa anggota lain dan orang awam sebelum dia ditahan.

Pelbagai komen kecaman dan tidak kurang juga yang meminta keluarga Farid untuk tabah menghadapi ujian ini. Hentaman demi hentaman terus diterima apatah lagi baru – baru ini Farid turut menimbulkan kontroversi berkenaan status yang berbaur politik.

Isterinya, Diana Danielle akui terkejut dengan berita penahanan tersebut serta enggan mengulas lanjut. Apakah sebenarnya yang terjadi sehingga Farid berbuat demikian? Sudah pasti 1 Malaysia ingin tahu penjelasan lanjut pelakon popular ini.


Sharifah Shahirah & Ijoy Kehilangan 2 Orang Tersayang Dalam Seminggu

Salam takziah kami ucapkan pada adik beradik selebriti Sharifah Shahirah, Sharifah Sakinah serta kakak mereka Sharifah Haslinda atas pemergian bapa tercinta malam tadi di Hospital Ampang.

Syed Abu Bakar Syed Abdul Rahman telah dimasukkan ke hospital dua hari lalu akibat jangkitan kuman pada paru-paru dan disahkan meninggal dunia pada pukul 9.15 malam Khamis di samping isteri, anak-anak dan sanak-saudara.

“Terima kasih atas doa semua, Alhamdulilah mudah abah pergi berjumpa penciptanya di malam Jumaat. Malam barakah, Insya-Allah syurga buat abah,” tulisnya. Jenazah Allahyarham akan dikebumikan di Tanah Perkuburan Klang Gate pada pukul 11 pagi Jumaat”

Berita sedih berganda buat Sharifah Shahirah atau lebih dikenali sebagai Shiera apabila dia bukan sahaja kehilangan bapanya malah pada awal minggu lalu dia turut kehilangan neneknya yang juga ibu kepada Datin Maria Arshad.

Semoga Shiera dan keluarga akan kuat dan tabah mengharungi ujian ini. Semoga roh kedua-duanya ditempatkan di kalangan orang beriman. Al-Fatihah.


Wow! Caprice Dermakan Wang Pada Yayasan Milik Ustaz Ahmad Husam

Disebalik kemelut 3 penjuru yang melibatkan Datuk Seri Aliff Syukri dan Ustaz Ahmad Husam, muncul pula Caprice yang menjadi ‘orang tengah’ dalam isu Aliff yang menampakkan dia seperti riak baru-baru ini.

Isu tersebut mendapat reaksi daripada penyanyi rap Caprice dimana padanya kedua – dua invididu ini mempunyai kekurangan masing-masing. Bukanlah untuk menyokong Aliff, namun Caprice menganggap tindakan Ustaz Ahmad Husam seperti tidak wajar kerana menyamakan usahawan tersebut dengan Firaun.

A post shared by Caprice (@capriceofficial)

Menyedari akan hal tersebut, Ustaz Ahmad Husam berkata, dia tidak menyimpan dendam pada penyanyi tersebut malah turut menjelaskan isu gambar kereta mewah yang dimuatnaik di media sosial bukanlah miliknya sebaliknya ianya kepunyaan bapa beliau.

Tujuan Ustaz Ahmad Husam memuat naik gambar tersebut adalah bagi mengelakkan salah faham yang akan terjadi.

Dalam perkembangan lain, Caprice turut menjelaskan bahawa dia tidak memusuhi mana-mana pihak malah dia turut mendermakan sejumlah wang kepada Yayasan Ar Riyaadah milik Ustaz Ahmad Husam yang ingin membantu umat islam pada masa akan datang.

Caprice menerusi Instagramnya turut mengajak peminatnya untuk menyumbang derma kepada yayasan ini selain turut mennyatakan sebagai manusia biasa, tiada siapa akan lari dari melakukan kesilapan. Respect!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Komposer Lagu Hits Sudirman Jual Kuih Kapit Untuk Biayai Rawatan

Lagu Gerimis di Lautan nyanyian Datuk Sudirman Haji Arsyad mungkin anda pernah dengar, namun pencipta lagu ini jarang-jarang kita tahu.

Selain Sudirman beliau banyak mencipta lagu-lagu untuk penyanyi-penyanyi tempatan dan luar negara termasuk Sudirman, Dahlan Zainudin, M Nasir, Rahimah Rahim, Rafeah Buang, Flora Santos, Alleycat, Jennifer Yen dan Francis Yip.

Komposer lagenda dan penulis lagu Datuk Ooi Eow Jin memerlukan bantuan anda. Beliau antara komposer yang tersohor di Malaysia ini telah menderita Penyakit Alzheimer sejak tahun 2015 dan berada di rumah penjagaan di Petaling Jaya.

Menurut laporan dari NST Online, keadaan pemuzik ini yang berusia 80 tahun telah merosot, memaksa isterinya Datin Elaine Khaw menjual kuih kapit untuk membiayai rawatannya.

“Dia sukar untuk bergerak kerana kakinya lemah dan dia juga menghidapi diabetes dan memerlukan penjagaan yang berterusan,” kata Khaw pada NST.

Khaw, 78, difahamkan telah menjual kuih kapit kepada rakan-rakannya, dan telah menjual lebih daripada 200 tin biskut yang merupakan makanan istimewa Tahun Baru Cina.

“Kuih kapit berharga RM20 untuk setiap tin dan saya juga menjual  taufu rangup pada RM18 setiap paket.” Bagi setiap satu tin, saya mendapat RM2, “katanya.

Rakan-rakan dan jiran, serta bekas rakan sejawat Ooi di RTM dan TV3 mengadakan dua konsert amal pada tahun 2015 untuk mengumpul dana. Manakala pelakon Patrick Teoh juga telah melawat komposer ini dan mendermakan barang keperluan dan wang tunai.

Dalam karier beliau, Ooi banyak menulis  lagu-lagu Melayu dan berkolaborasi dengan penghibur seperti Tan Sri P Ramlee dan Datuk Sudirman Arshad, selain mengajar di Universiti Putra Malaysia (UPM), Universiti Teknologi Mara (UiTM) dan Kolej Muzik Antarabangsa (ICOM).

Kerja terakhirnya ialah bermain piano untuk tetamu di Majestic Hotel. Dia menghabiskan lima tahun di sana, sehingga penyakit itu memaksa dia berhenti bermain pada tahun 2015.

Orang ramai boleh membantu Khaw dengan menyalurkan wang terus ke bank atas nama Khaw Lean Lee di Akaun Maybank 1626 8302 3797.


Tahun ‘Ayam’ Ramai Artis Pukul & Tampar, Ini Prediksi Tahun ‘Anjing’

Tahun Baru China merupakan salah satu hari perayaan tradisional China, dirayakan pada hari pertama bulan pertama kalendar China.

Nampaknya tahun 2018 adalah tahun Anjing Bumi, yang bermula dari tanggal 16 Februari 2018 dan berlangsung sampai dengan tanggal 4 Februari 2019.

Elemen Bumi (Yang) menjadi unsur dominan di tahun ini yang menunjukkan pentingnya nilai keadilan dan kesaksamaan.

Dipetik dari AstroAwani, menurut Pengasas Good Feng Shui, Kenny Hoo, tahun ini menyaksikan penutup bagi tahun ayam diramalkan lebih mencabar. Beliau berkata dua elemen yang bercanggah iaitu logam dan api beri impak yang kuat.

“Apabila unsur logam terlalu kuat, ia akan menyebabkan dari segi emosi lebih ramai orang yang bersikap agresif, senang marah atau menimbulkan kekecohan. Jadi banyak perkara akan berlaku dari segi pertengkaran dan pergaduhan,” katanya.

Ramalan ini telah dibuktikan dalam dunia hiburan yang menyaksikan pada tahun ini ramai juga kes pergaduhan di kalangan selebriti sehingga ada pasangan suami isteri terpaksa memutuskan perceraian. Antara kes pergaduhan melibatkan selebriti pada tahun lepas ialah

Artikel ini pernah dikupas oleh murai.my di dalam artikel berikut.
Perang Artis! 7 Kontroversi Ini Bikin Gempar Sepanjang Tahun 2017

Menurut Kenny juga, tahun Ayam juga menyaksikan ramai orang lebih emosi dan menimbulkan kekecohan. Hal ini seolah-olah memberi gambaran kepada kes yang berlaku pada Datuk Farid Kamil yang ditahan polis kerana tuduhan di bawah pengaruh dadah sehingga menampar anggota polis.

Selain itu, ramalan ini juga terjadi pada Aliff Aziz yang mencederakan isterinya Bella Astillah kerana angkara orang ketiga.

Mengikut kepercayaan orang Cina, tahun Anjing Bumi pada tahun ini akan membawa kejayaan bagi mereka yang memiliki sikap pemurah, integriti dan kejujuran yang tinggi.

Tahun ini juga adalah saat yang tepat untuk perubahan gaya hidup (waktu untuk berhenti merokok atau berpindah tempat tinggal) dan untuk memulakan perniagaan baru.

Bercakap mengenai perubahan gaya hidup, beberapa selebriti ini bakal mengamai perubahan gaya hidup yang besar selepas ini. Antaranya;

Berbalik pada ramalan kalendar cina, tahun ini adalah Anjing Bumi termasuk yang dilahirkan pada 1910, 1922, 1934, 1946, 1958, 1970, 1982, 1994, 2006, 2018 dan 2030.

Individu yang dilahirkan di Tahun Anjing Bumi (1958, 2018) dikatakan sebagai sangat baik dalam komunikasi, serius dan bertanggungjawab dalam kerja.

Bagi yang belum tahu, terdapat lima jenis anjing yang berasaskan teori unsur Cina. Tahun baru yang akan datang akan menjadi Anjing Bumi; yang lain adalah Kayu, Api, Emas (Logam) dan Air.

Anjing (Elemen Bumi) | Individu yang dilahirkan di Tahun Anjing Bumi (1958 dan 2018) dikatakan sebagai bijak berkomunikasi, serius dan bertanggungjawab dalam kerja, seperti yang dipetik menerusi China Highlights. Penyanyi veteran Madonna dan Michael Jackson adalah contoh yang popular.

Anjing (Elemen Kayu) | Anjing (Unsur Kayu) yang dilahirkan pada tahun 1934 dan 1994, adalah ikhlas, dipercayai, bertimbang rasa, memahami dan sabar.

Anjing (Elemen Emas) | Anjing Emas yang dilahirkan pada tahun 1910 dan 1970, adalah konservatif, tetap, berhati-hati dan berminat untuk membantu orang lain.

Anjing (Elemen Air) | Akhir sekali, Anjing (Elemen Air) yang dilahirkan pada tahun 1922 dan 1982, berani, berpaksi pada diri sendiri dan baik dalam menangani masalah kewangan.

Secara umum tahun Anjing simbolik kepada kesetiaan, gagah, pandai, bertanggungjawab dan berani. Kelemahan yang diketahui termasuk menjadi emosi dan degil.

Walaupun Tahun Baharu Cina akan datang adalah mengenai mereka, tahun Anjing mengharapkan satu gelombang yang mencabar, menurut ramalan dari Travel China Guide.

Salah ramalan pada tahun berkaitrapat dengan kestabilan kewangan. Dikatakan bahawa pelaburan akan gagal mungkin membawa kepada ketidakseimbangan pendapatan dan perbelanjaan. Oleh itu, status kewangan mereka mungkin turun dari tahun lepas.

Tahun Anjing juga boleh mengharapkan perubahan dalam kerjaya mereka. Tekanan yang  tinggi boleh menyebabkan menyebabkan terjejasnya kesihatan.

Terdapat banyak tafsiran dan ramalan sekitar Tahun Anjing di internet, tetapi yang penting bukan kita yang menentukan masa depan kita melainkan Tuhan, hanya berusahan dan bertawakal dengan apa sahaja yang kita lakukan pada masa ini.

Lagi satu, kepercayaan cina bukanlah amalan umat Islam, ia hanya sekadar ramalan oleh kaum Cina.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kagum! Neelofa Bakal Bergelar Pengasas Pusat Al-Quran

Terlalu banyak kritikan yang dilemparkan oleh netizen tentang penampilan pengacara dan usahawan terkemuka ini. Walaubagaimanapun, kritikan negatif itu semua tidak menghalang Neelofa untuk mengorak langkah ke depan dan mendalami ilmu agama. Menurut laporan dari Utusan Online, Neelofa menyimpan hasrat untuk membuka sebuah pusat Al-Quran yang sudah lama diimpikan.

“Saya pasti, ibu dan bapa saya juga mempunyai impian sama. Saya juga dari dahulu memang sudah merancang sedikit demi sedikit untuk merealisasikan hasrat itu.

“Tapi biasalah, saya mahu memperbaiki diri ke arah yang lebih baik sebelum saya menunaikan impian tersebut. Doakan saya semoga urusan itu dipermudah,” katanya

Sebelum ini kita baru saja dengar khabar gembira dari juwatan kosmetik Datuk Seri Dr. Hasmiza Othman atau Dr. Vida yang akan merealisasikan hasratnya untuk membuka sebuah pusat tahfiz moden.

A post shared by Dato' Seri Dr. Hajah Vida (@datoserivida)

murai.my difahamkan pusat tahfiz ini dilengkapi dengan segala kemudahan dalam usaha melahirkan lebih ramai golongan hafiz di negara ini.


5 Hal Tentang Ayana Jihye, Gadis K-Pop Jadi Model Hijab

Di tahun 2015 yang lalu, nama Ayana Jihye Moon menjadi tular di Malaysia dan Indonesia. Kisahnya menjadi sebutan kerana dia merupakan warga Korea yang memilih untuk menjadi seorang mualaf pada tahun 2012 dan kemudian terus berhijab. Hal itu tentu menarik perhatian peminat K-Pop di Tanah Air.

Perkembangan terbaru Ayana, kini dia telah menjadi seorang model hijab. di Malaysia dan kebelakangan ini dia sering terlihat menggayakan fesyen yang ditunjukkan menerusi Instagramnya. Nak tahu lebih mengenai gadis jelita ini?

Jom lihat 5 Fakta mengenai pesona gadis cantik mualaf berasal dari Korea ini.

Ayana Jihye Moon merupakan bekas anggota kumpulan band wanita, F-VE Dolls. F-VE Dolls merupakan sebuah band Korea dengan dianggotai tujuh orang. F-VE Dolls sempat mengalami perubahan anggota dari berlima menjadi berenam.

Beberapa lagu sudah dikeluarkan oleh F-Ve Dolls seperti Lip Stains, Your Words, Like This Or That, dan masih banyak lagi. murai.my difahamkan band ini memutuskan bubar pada tahun 2015.

Sebahagian besar anggota bergabung di kumpulan band yang lain atau menjadi artis solo. Ayana Jihye Moon lah yang memutuskan menjadi mualaf dan mula berhijab.

Ayana memutuskan untuk memeluk agama Islam ketika dia masih remaja. Gadis yang dilahirkan 28 Disember 1995 ini sangat begitu suka dengan ajaran Islam.

Akhirnya, dia memutuskan untuk mempelajari ilmu Islam melalui internet. Pengalamannya memutuskan untuk memeluk Islam dikongsikan melalui akaun Youtube-nya.

Tak hanya sekadar mempelajari agama Islam dari internet saja, Ayana juga rela meninggalkan negaranya. Dia memutuskan untuk melanjutkan pelajaran dalam bidang Islam di Universiti Islam Malaysia (UIA).

Sememangnya Ayana tertarik tentang Islam sejak dia kecil lagi. Dia begitu tertarik terhadap segala sesuatu tentang Islam, Muslim, Arab, dan Timur Tengah sejak kecil.

Ketika usia 8 tahun, Ayana tak sengaja mendengar isu tentang Irak. Isu tentang Islam masih sangat sensitif di Korea. Ini kerena saat itu segala tindakan terorisme dikaitkan dengan Islam. Oleh sebab itu, Ayana tetap mahu mendekati agama Islam hingga memutuskan untuk mempelajarinya lebih dalam.

Kecantikan Ayana Jihye Moon tak diragukan lagi. Wajahnya yang putih dan cantik membuat dia tampak bersinar. Namun, kecantikan Ayana ini sebenarnya secara semula jadi tanpa sentuhan pembedahan plastik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa & Chef Zam Dapat Anugerah Peringkat Antarabangsa!

Usahawan muda, pelakon dan pengacara popular, Neelofa serta chef selebriti Malaysia, Chef Zam menerima anugerah sempena Grandeur & Elegante International Business Award 2017/2018 baru-baru ini.

The Grandeur International Business Award & The Elegante International Business Award ini telah dianjurkan oleh Elgante Muse International. Anugerah ini diwujudkan untuk meraikan 50 orang usahawan lelaki dan 50 orang usahawan wanita yang luar biasa dan telah berjaya dalam bidang masing-masing serta memberi inspirasi kepada orang lain sepanjang perjalanan mereka.

Individu-individu ini juga dilabelkan sebagai Extraordinaire Malaysia yang patut diberikan anugerah dan kisah mereka akan dijadikan inspirasi bagi usahawan-usahawan lain yang baru memulakan tapak di Malaysia.

“Pengiktirafan ini amat bermakna kepada saya dan ia pasti akan menjadi platform lain untuk digunakan dalam mengembangkan dan memperluaskan jenama saya. Ini pastinya bukan tanda untuk jenama saya bergerak perlahan, tetapi motivasi untuk saya pergi lebih jauh! – Neelofa”

Majlis yang diadakan di St. Regis iaitu hotel terkemuka di ibu kota pada 11 Januari yang lalu dipenuhi dengan usahawan-usahawan yang berjaya di Malaysia.

A post shared by 👨🍳Professor Chef Zam👑 (@chef_zam)

Pada malam itu, Neelofa dianugerahkan anugerah Elegante Top Emerging Entrepreneurs untuk jenama beliau sendiri iaitu Naelofar Hijab. Neelofa memanfaatkan popularitinya untuk melonjakkan lagi jenama ini, khususnya di kalangan peminatnya.

Manakala Profesor Zamzani Abdul Wahab atau lebih dikenali Chef Zam menerima anugerah Grandeur International Personality Award atas kejayaan beliau sebagai Pengetua serta Pengarah Urusan untuk Silverspoon International College dan Silvertech International College yang terletak di Puchong, Selangor.

murai.my difahamkan hanya 10 orang sahaja di Malaysia dianugerahkan setiap anugerah tersebut. Wowww.. hebat sungguh Neelofa dan Chef Zam ni.

“Dengan rendah diri saya ingin mengucapkan ribuan terima kasih di atas pengiktirafan yang diberi. Ini menjadi daya penggerak positif untuk STAF-staf saya di @silverspoon_edu dan @silvertech_edu & saya akan bekerja lebih keras lagi untuk mencapai kecemerlangan yang lebih besar. – Chef Zam”

murai.my juga ingin mengucapkan tahniah kepada Neelofa serta Chef Zam diatas anugerah yang telah diterima dan pencapaian sepanjang menjadi usahawan yang berjaya, semoga perniagaan yang Neelofa dan Chef Zam jalankan bertambah maju dan berkembang, amin.


Johan As’ari Kecewa Kerana Menerima Kritikan Secara Terbuka.

Tindakan pelakon Johan As’ari, 32, memuat naik video-video mengaji beliau di akaun Instagram peribadi mendapat kritikan dari pelbagai pihak.

Johan meluahkan rasa kekecewaan beliau terhadap sesetengah pengikutnya yang lantang menegur tanpa adab. Beliau sering juga menerima komen tidak berhemah dari netizen yang mempertikaikan cara bacaan Al-Quran beliau.

Saya juga suka berkongsi bacaan al-Quran dengan semua orang kerana pahala mereka yang mendengar sama saja dengan pahala orang yang membacanya.” katanya kepada Berita Harian.

“Aku terima teguran namun tetapi aku amat sedih dengan pengikut-pengikut ku di sini ada yang tiada adab menegur ku salah itu salah ini dalam bacaan secara terbuka. – Johan.”

Kesimpulannya, kerja menilai amal orang lain adalah kerja Allah s.w.t. Kita sebagai manusia perlulah risau tentang diri kita dan orang tanggungjawab kita dahulu. Selalulah melihat kebaikan orang lain, dan lihat keburukan diri sendiri agar dapat diperbaiki.

murai.my mendoakan agar Johan bersabar dan teruskan keperibadian mulia sebegini. Semoga Allah memberi barakah kepada beliau serta mengumpulkan beliau dalam kebaikan dan kepada kebaikan. In shaa Allah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


7 Selebriti Terkenal Yang Akan Berkahwin Tahun 2018

Pelbagai perkara baik dan buruk yang terjadi di dunia seni hiburan tanah air sepanjang tahun 2017. Samada artis yang baru sahaja mendirikan rumah tangga ataupun selamat melahirkan anak, kita juga dikejutkan dengan berita sakit dan kematian beberapa artis tempatan. Itu adalah sebahagian warna kehidupan yang perlu dijalani. Kali ini murai.my ingin senaraikan 7 selebriti popular yang bakal mendirikan rumah tangga pada tahun 2018.

Penyanyi Malaysia yang kini mencipta nama di Hollywood, Yunalis binti Mat Zara’ai atau lebih dikenali sebagai Yuna, 32, dikhabarkan bakal menamatkan zaman bujangnya dengan jejaka pilihan Adam Sinclair, 34, pada 1 Ogos 2018 selepas mengikat tali pertunangan pada Ogos lalu.

Adam, adik bongsu kepada pelakon Ashraf Sinclair dan Aishah Sinclair, dilahirkan di Riyadh, Arab Saudi dan bekerja sebagai pengarah filem. Beliau pernah memenangi trofi Festival Filem Malaysia menerusi kategori Filem Pendek Terbaik iaitu Sanzaru pada 2012 serta beliau juga bertindak sebagai pengarah muzik video Wanita Terbahagia selain muzik video Pulang yang dinyanyikan oleh Yuna dan Sonaone.

Pada Oktober lalu, adik bongsu bintang Mak Cun, Erma Fatima serta Umie Aida, Betty Rahmad, 36, selamat melangsungkan pertunangan dengan seorang ahli perniagaan iaitu Ardy Damis, 30. Pasangan romantis ini sudah empat tahun bercinta dan bakal berkahwin pada hujung bulan Januari ini.

Betty pernah berlakon dalam drama Adam dan Hawa, Ammara Batrisya, Pengantin Untuk Dijual dan Andalusia. Namun Betty lebih meminati bidang nyanyian dan pernah menyumbangkan suara untuk lagu tema filem Suami Aku Ustaz, Mak Cun dan Ammara Batrisya.

Kini Betty rancak menjadi usahawan dengan produk beliau sendiri iaitu Sambal Gila, Sambal Sewel serta Red Velvet Cookies yang menjadi kegilaan peminat-peminat beliau di Malaysia serta Singapura.

A post shared by Betty Rahmad (@bettyrahmad)

Penyanyi terkenal, NurShahila binti Amir Amzah atau lebih dikenali dengan Shila Amzah, 28, selamat mengikat tali pertunangan dengan pemuda pilihan hati Haris Idraki, 29, yang bekerja di sektor kewangan di kota London pada November lalu. Haris juga pernah bekerja sebagai wartawan di The Star pada tahun 2015.

Melalui akaun peribadi Instagram Shila, beliau sedang membuat persiapan terakhir untuk perkahwinan beliau yang akan berlansung pada bulan April nanti.

A post shared by Shila Amzah (@shahilaamzah)

Pemain gitar kumpulan Kristal, Rody, 32, atau nama sebenar beliau adalah Muhamad Rodi Baharudin bakal melangsungkan pernikahan pada April tahun ini dengan pilihan hatinya, Nur Izwani Azman, 31, yang merupakan penjaga gol skuad futsal wanita kebangsaan.

Kehilangan Lan dalam kumpulan Kristal sedikit sebanyak membawa impak yang besar untuk Rody dan anggota yang lain. Selain Lan dan Rody, kumpulan yang ditubuhkan sejak 1999 itu turut membariskan Mohd Nur Asraf Baharuddin (Asraf) dan Muhammad Afifi Nor Mohammad (Afifi).

A post shared by official rody kristal (@rodykristal)

Setelah tiga tahun menyulam cinta dan akhirnya mengikat tali pertunangan pada 28 Oktober lalu, pelakon jelita, Dynas Mokhtar, 35, kini bersedia kembali menggalas peranan sebagai isteri buat bakal suami, Shazrik Che Mohd Din, 35. Dynas mengikat tali pertunangan dengan pasangan pilihannya pada Oktober lalu dan akan bernikah pada April depan.

Dynas atau nama sebenarnya Wan Intan Edrinas Wan Mohktar mempunyai dua orang cahaya mata melalui perkahwinan terdahulu iaitu Khyra Khalyssa, 8, dan Mohamed Haqaish, 6.

A post shared by dynas mokhtar (@dynasmokhtar)

Pelakon kecil molek Nurul Elfira Loy Binti Ahmad Sabri atau dikenali sebagai Elfira Loy, 24, dan kekasihnya seorang penyanyi yang popular dengan lagu Terakhir, Sufian Suhaimi, 26, bakal menamatkan zaman bujang mereka pada tahun ini. Pasangan romantis telah mengikat tali petunangan pada Oktober lalu.

Elfira kini sibuk menjadi Pengacara Rehal bersama Iman Muda Asyraf dalam Tahfiz Muda 2017. Manakala Sufian baharu sahaja tampil dengan single berjudul Terasa Ada yang dicipta bersama komposer Sirkhan.

Pelakon sensasi, Uqasha Senrose, 26, atau nama sebenar beliau Nik Zaris Uqasha Binti Nik Sen bakal berkahwin dengan Hefny Sahad, 31, selepas lebih setahun menjalin hubungan cinta. Namun masih belum ditetapkan lagi tarikh tersebut.

Walaupun Uqasha terbabit dengan beberapa kontroversi sebelum ini, ibu bapa Uqasha memberi sokongan dan pilihannya kerana peranan Hefny memimpin Uqasha menjadi isteri solehah.

murai.my mendoakan agar pasangan-pasangan ini semua selamat membina rumah tangga yang barakah, mawaddah wa rahmah. In shaa Allah, amin!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Errr, Tidak! Ayam Goreng Bau & Rasa Kaki Gadis Melekit Laris di Tokyo

Tenka Torimasu, sebuah rantaian restoran terkenal di Jepun, baru-baru ini telah melancarkan sajian ganjil yang kedua dengan perasa baru Karaage ayam – Girls ‘Sole Karaage, selepas mengeluarkan sajian Girls’ Sweat Karaage pada bulan Ogos.

Bahan utama setiap sajian dalam Karaage Ayam Tenka Torimasu adalah natto, atau kacang soya yang ditanam, jadi yakinlah bahawa variasi baru ini bukan diperbuat dibuat dari hasil gosokkan kaki gadis muda, menurut SoraNews24.

Walaubagaimanapun, murai.my difahamkan Tenka Torimasu menjanjikan bahawa rasa karaage ayam yang baru ini mempunyai bau dan melekit seperti kaki gadis. Geli tak?

Sama seperti sajian Girls ‘Sweat Karaage, Tenka Torimasu sekali lagi bergabung dengan kumpulan penyanyi idola bertopeng Kamen Joshi untuk memberikan rasa yang sangat eksotik ini kepada orang ramai. Pelanggan boleh mendapatkan sajian ini pada harga 400 yen di setiap rangkaian Restoran ini  Takadanobaba, Ikebukuro, Akabane, Nakano dan Akitsue.

Selain daripada makanan goreng yang anej, Jepun juga terkenal secara meluas untuk perisa Kit Kat yang sangat pelik, termasuk minuman beralkohol dan ubat batuk pelbagai perisa.


Ucapan Romantis Gigi Hadid Untuk Ulangtahun Ke-25 Zayn Malik!

Bintang pop merayakan ulangtahun ke-25 pada hari Jumaat lepas dan mendapat penghormatan dari teman wanitanya, Gigi Hadid. Zayn dan model berusia 22 tahun itu sudah bercinta selama lebih dari dua tahun.

A post shared by Gigi Hadid (@gigihadid)

“Saya sayangkan dia lebih dari kata-kata, dan dia menjadi ilham kepada saya menjadi lebih baik setiap hari. Selamat hari lahir @zayn yang ke-25! Saya bangga berada di sisi awak- Hadid”

Khabar angin mengatakan Hadid dan Malik mula bercinta pada November 2015, Hadid dilihat meninggalkan majlis American Music Awards bersama Malik dan khabar angin ini semakin berleluasa selepas Malik menampilkan Hadid dalam muzik video beliau Pillowtalk. Penampilan mereka berdua untuk kali pertama ketika majlis Met Gala yang diadakan pada tahun 2016 lalu.


10 Gambar Keluarga Ashraf Sinclair Yang Buat Anda Kencing Manis

Pasangan Ashraf Sinclair, 39, dan Bunga Citra Lestari, 35, memang sangat jarang digosip. Pasangan ini yang telah berkahwin pada tahun 2008 masih dikenali sebagai pasangan yang sangat romantis dan serasi. Mereka berdua dikurniakan seorang putera, Noah Sinclair yang berusia 8 tahun.

Ashraf dan Bunga sering memuat naik gambar mereka sekeluarga dan mereka dilabelkan sebagai ‘family goals’ oleh netizen. Walaupun sudah mendirikan rumah tangga lebih kurang 10 tahun, Bunga dan Ashraf masih menunjukkan kasih sayang antara satu sama lain.

Berikut adalah 10 gambar keluarga bahagia Ashraf Sinclair dan Bunga Citra Lestari yang boleh membuat anda semua kencing manis.

murai.my mendoakan hubungan Bunga dan Ashraf berkekalan hingga ke anak cucu cicit. In shaa Allah amin!


Dibina Ikut Saiz Sebenar! Beginilah Keindahan Replika Bahtera Nabi Nuh Di Netherlands

Rasanya rama yang tahu dengan cerita bahtera Nuh? Ya, bahtera nuh adalah sebuah kapal atau perahu yang dibangun Nabi Nuh atas perintah Tuhan. Menurut laporan dari Bored Panda, seorang lelaki telah membina replika perahu atau bahtera Nuh, yakni Johan Huibers.

Ketika Johan Huibers sedang membacakan buku cerita untuk anak-anaknya sebelum tidur  tentang Bahtera Nuh, hal itu memberinya idea gila untuk membina replika bahtera sendiri.

Meskipun begitu Johan tidak menyerah dan menyelesaikan fasa pertama dari bahteranya pada tahun 2006. Namun, dia tidak sepenuhnya puas dengan hal itu, kerana menurutnya ukuran bahtera versi pertama hanya separuh daru ukuran yang ada di dalam Kitab, dan Huibers bertekad untuk melangkah lebih jauh.

Pada tahun 2008, Johan Huibers, bekerja sama dengan tukang kayu amatur, dan mula membina replika bahtera Nuh berukuran saiz sebenarnya. Kemudian akhirnya selesai dan dibuka untuk umum pada tahun 2012.

Pembinaa bahtera ini dianggarkan menghabiskan hampir sekira USD$1.6 juta atau sekitar RM6 Juta. Perahu atau bahtera ini dilengkapi dengan model binatang kayu, termasuk gorila, gajah dan badak sama seperti yang ada di dalam Kitab. Interpretasi bahtera seukuran bahtera Nuh menjadi daya tarikan popular di Dordrecht, Netherlands, tapi sayangnya itu sudah ditutup bagi pengunjung kerana perbezaan pendapat antara Huibers dan pihak pemerintah.

Replika bahtera Nuh ini dibangun sesuai dengan spesifikasi yang tercantum dalam Kitab Ibrani. Replika bahtera Nuh ini memiliki kerangka baja, dan dibangun dengan kayu cedar dan kayu pinus Amerika.

Ketinggian kapal ini mirip dengan bangunan lima tingkat atau 75 kaki. Bahtera ini memiliki lebar 95 kaki dan panjang 410 kaki, berat 2,500 tan dan dapat memuatkan lebih dari 5,000 orang sekaligus. Awalnya, Huiber merancang untuk berlayar ke Brazil untuk Sukan Olimpik Rio 2016 menggunakan kapal ini, tetapi oleh kerana masalah keselamatan, rancangan tersebut gagal.

Oleh kerana kapal ini tidak memiliki mesin, Huibers perlu menyewa penarik kapal untuk menggerakkannya, dan ia memerlukan biaya sekitar USD$1.6 Juta untuk menyelesaikan pelayaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fazura & Bront Punca Ayat-Ayat Cinta 2 Dikecam?

Penerbit filem Ayat Ayat Cinta 2 (AAC2), Manoj Punjabi memuji hasil lakonan yang diberikan oleh dua bintang tempatan, Bront Palarae dan Nur Fazura.

Bront dan Fazura memegang watak Baruch dan Brenda dalam filem AAC2 yang mula ditayangkan di Malaysia pada 11 Januari lalu. AAC2 juga menampilkan barisan pelakon hebat seperti Chelsea Islan, Tatjana Saphira, Dewi Sandra serta pelakon asalnya, Fedi Nuril.

A post shared by Nur Fazura (@missfazura)

Namun ada kritikan negatif dari netizen tentang dilem AAC2 ini walaupun sudah 1 juta penonton dalam masa 5 hari di Indonesia. Luahan hati netizen tentang AAC2 dengan menyuarakan rasa ketidakpuashatian mereka di laman twitter masing-masing sedikit sebanyak membawa impak kepada penonton-penonton yang lain untuk menonton AAC2 ini.

murai.my difahamkan bahawa bukan penonton-penonton AAC2 di Malaysia sahaja yang mengkritik malah penonton-penonton di Indonesia juga beranggapan yang sama.

murai.my merasakan ketidakpuashatian netizen bukan atas sebab lakonan Fazura atau Bront tetapi mungkin ada diantara mereka yang tidak boleh menerima jalan cerita AAC2 ini. Ye la, bukan semua manusia mempunyai citarasa yang sama kan?

Filem ini mengisahkan tentang Fahri (Fedi Nuril) yang kini menetap di Edinburgh dan menjadi dekan di University of Edinburgh, menjalani hari-harinya seorang diri tanpa Aisha. Kehilangan isterinya membuatkan Fahri kecewa dan berputus asa. Mula menyibukkan dirinya dengan pekerjaan dan perniagaan, adakah Fahri akan bertemu dengan pengganti Aisha? Ataupun Fahri akan terbabit dalam cinta tiga orang wanita?

Jom kita menonton AAC2 yang sudah berada di seluruh pawagam di Malaysia, selepas dah menonton jangan lupa bagi feedback kepada murai.my ya? 🙂


Lara Alana Bakal Dapat Adik Semasa Di Jepun?

Pelakon dan pengacara Awal Ashaari, 37, ditebual oleh Janna Nick dan Ajak Shiro melalui perbualan Facetime di dalam racangan Melodi sebentar tadi. murai.my pasti semua peminat-peminat Awal tahu bahawa Awal sekeluarga sedang berada di Jepun.

Isteri Awal iaitu Scha Alyahya, 35, ada memberi kenyataan bahawa mereka berdua sedang berusaha untuk mendapatkan cahaya mata kedua melalui perbualan Facetime tersebut. Scha juga menyuarakan bahawa beliau tidak penat bercuti ke kota London dan Jepun dan pada masa yang sama mereka sedang berbulan madu.

Mungkin tiba masanya untuk Lara Alana, 4, dapat adik lelaki pula. murai.my mendoakan Awal serta Scha dapat menimang anak secepat yang mungkin. Dapat lah Lara kawan baru, amin!

A post shared by Scha Alyahya™ (@schaalyahya)


Celine Dion Tolak Malaysia Buat Konsert Sebab Budaya Kita Indah

Rasanya semua pembaca murai.my sudah mengetahui Celine Dion akan mengadakan konsert sulungnya di Singapura pada 3 dan 4 Julai ini. Penyanyi berdarah Perancis dan Kanada itu bakal membuat persembahan di Grand Ballroom Marina Bay Sands.

Lebih menariknya murai.my difahamkan Celine Dion juga buat pertama kali adakan konsert di Jakarta pada 7 Julai 2018 di Sentul International Convention Center, Indonesia.

A post shared by Murai MY (@muraimalaysia)

Selepas itu dia akan meneruskan kunjungannya beberapa negara buat kali pertama seperti;

Apa yang lebih menghampakan dalam senarai negara konsert di Asia Tenggara, Celine Dion tidak memilih dalam senarai persembahannya.

Nak tahu juga apa alasannya? Ok, Ini mungkin beberapa alasan dirangkumkan oleh murai.my yang di anggap boleh jadi penyebab mengapa Celine Dion tidak ke Kuala Lumpur.

Ya! Dion pernah pernah mengadakan konsert di Kuala Lumpur semasa jelajahnya Taking Chances pada 2008. Negara yang disenaraikan di Asia Tenggara tersebut merupakan kali pertama dia hadir untuk membuat persembahan.

Mungkinkah Celine Dion dah tiada peminat kerana ramai orang Malaysia lebih meminati lagu berentak cathcy seperti Datuk Seri Vida dan Datuk Seri Aliff Syukri juga Nur Sajat. Ini terbukti dengan lagu single mereka telah menambat hati ramai penggemar muzik di Malaysia.

Lebih membanggakan Muzik video Abang Nak Tegur dan I Am Me telah menjadi trending nombor satu di Youtube.

Jadi apalah sangat dengan kehadiran Celine Dion di Malaysia, orang lebih sibuk nak tengok gelagat dan kecam jutawan kosmetik Malaysia.

Kalau di Malaysia, pemakaian itu haruslah sopan tak boleh seksi. Celine Dion mungkin tak berfikir banyak kali untuk ke Malaysia kerana dia lebih selesa berpakaian seksi ketika membuat persembahan.

Tak mahu kes Selena Gomez berulang, jika Celine Dion hanya dibenarkan memakai seluar panjang, atau baju kurung mungkin tak boleh bertahan lama di atas pentas. Nak menari pun susah nanti!

Sebelum ini konsert Selena Gomez, #RevivalTourMalaysia di Stadium Malawati, Shah Alam ada desas-desus di sosial media mengatakan akan berlaku protes namun bernasib baik ia masih terkawal.

Umum mengetahui sebelum ini ada beberapa pihak yang melakukan protes agar konsert ini dibatalkan kerana cara pemakaian Selena yang dianggap terlalu seksi.

Malah ada juga meminta semua masjid dan surau di Selangor mengadakan solat hajat bagi memohon konsert Selena dibatalkan.

Jadi lebih baik Celine Dion tak perlu ke Kuala Lumpur, nanti susah-susah nak buat protes dan adakan solat hajat semata-mata nak batalkan konsertnya pulak. Betul tak?

Sejak akhir-akhir ini kita banyak dengar syarikat-syarikat korporat dah gulung tikar. Jika dulu banyak syarikat-syarikat besar yang akan menaja konsert di Malaysia. Sekarang ini, balik-balik Qu Puteh, D’herbs yang banyak menaja acara hiburan. Mana yang lain?

Mana pergi semua promoter persembahan? Sudah tutup kedai, tukar perniagaan buka kedai makan?

Mustahil Celine Dion ini tiada peminat di Malaysia.  Alasan ini hanyalah sekadar ramalan murai.my dan mungkin ia benar-benar alasan Celine Dion tak mahu buat persembahan di sini.

Soalnya, kenapa begitu banyak konsert, teater atau tarian antarabangsa menjelajah rantau ini tetapi jarang ada yang datang ke Kuala Lumpur?

Tahun lepas telah menyaksikan banyak konsert artis antarabangsa telah dibatalkan di Malaysia. Konsert Da-Bang yang menampilkan Salman Khan yang dibatalkan saat-saat akhir, juga konsert Pitbull yang sepatutnya berlangsung pada 16 Mei tahun lepas. Lihat artikel ini.

Dituduh Menipu? Penganjur Konsert Salman Khan Di Malaysia Diserang

Cukup menghampakan apabila pihak penganjur mempermainkan hati seorang peminat tegar artis pujaan mereka. Selepas ini makin ramai penggemar muzik mula hilang kepercayaan kepada penganjur-penganjur konsert di Malaysia dan mula mencari alternatif untuk menonton konsert di luar negara.

Apa-apa pun murai.my sentiasa mengharapkan artis-artis antarabangsa dapat mengadakan persembahan di Malaysia tanpa ada sekatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Masuk Akal! Saksi Tuduh Farid Kamil Bawa Pistol Ke Set Penggambaran

Tirai 2018 membuka lembarannya dengan pelbagai kontroversi besar artis. Bermula dengan kes Iqram Dinzly, pergaduhan Ifa Raziah dan Roslan Shah sehinggalah terkini yang mendapat liputan meluas, berkenaan Datuk Farid Kamil ditangkap dan didakwa atas empat pertuduhan.

Menerusi perkongsian dari Utusan Online, pengarah yang dikenali sebagai Shuhaimi Lua mengaku menyaksikan insiden Ridzuan Hashim ditampar serta turut mendedahkan Farid membawa pistol ke lokasi penggambaran.

“Saya melihat dia membawa pistol yang berada di pinggangnya, tapi tidak tahu keaslian pistol itu. Memang keadaan dia tidak terurus, malah dia tidak memakai selipar. Bukan itu sahaja, Farid terus berkelakuan pelik dan turut menengking seorang jurukamera secara tiba-tiba tanpa sebarang sebab sambil bertanya: “Kau belajar dengan siapa?” beberapa kali dengan suara yang sangat kuat sehingga kami terkejut. Dia bukan pelakon dalam drama saya, tapi mungkin dia datang kerana lokasi penggambaran itu milik Sofi Jikan iaitu sahabatnya. Selepas kejadian menampar Ridzuan, kami terpaksa berhentikan penggambaran seketika”

Ternyata dengan segala apa yang berlaku ianya mengejutkan ramai pihak apatah lagi tindakannya itu seperti secara tiba-tiba.

Kesal akan tuduhan yang menampakkannya seperti mahu menyalahkan abangnya, Fadzil Zahari tampil memberi penjelasan bahawa pistol berkenaan bukanlah milik Farid sebaliknya merupakan salah satu props dalam drama dan dari set itu sendiri.

Tambah Fadzil, dia turut berasa kecewa dengan tujuan pengarah berkenaan memberi kenyataan yang seperti mengelirukan ramai orang.

“Pistol itu pistol mainan. Ia ‘props’ yang digunakan untuk penggambaran itu. Apa motif Shuhaimi memberi kenyataan yang mengelirukan orang ramai? Dia sebagai pengarah di situ, takkan tidak tahu ‘props’ penggambaran hilang? Itu sahaja yang boleh saya komen setakat ini”


Sudah Berkahwin! 9 Gambar ‘Hot’ Suami Ricky Martin

Benar! Ricky Martin kini sudah berkahwin dengan tunangnya yang dikenali sekitar 2016, Jwan Yosef. Pengakuan tersebut dibuat oleh Ricky bebrapa hari yang lalu serta turut menunjukkan rumah terbaru mereka di Beverly Hills.

Sebelum ini, peminat sudah mengetahui bahawa Ricky sudah bertunang dengan artis seni kacukan Syria-Swedish ini dan kemudiannya mengaku sudah berkahwin dalam diam.

Menurut penyanyi Livin La Vida Loca ini, suaminya itu membuat keputusan tersebut kerana tidak sabar untuk mendirikan rumah tangga serta membesarkan keluarga mereka dimana Martin kini mempunyai anak angkat kembar lelaki berusia 9 tahun.

Untuk anda yang tidak mengenali siapakah Jwan Yosef  ini, dia adalah seorang pelukis kacak yang mempunyai ijazah dalam bidang kesenian dan lukisan. Bukan calang-calang orang, sehingga kini dia mempunyai rekod terbaik dimana telah menganjurkan dua pameran solo di London dan Stockholm.

Dimanakah perkenalan Jwan dan Ricky bermula? Segalanya berpunca dari Ricky yang mula menyukai beberapa gambar Jwan di Instagram dan Jwan mengaku bahawa dia adalah seorang gay juga pada tahun 2016 setelah berkenalan dengan penyanyi ini. Pada pendapat anda, siapakah yang akan lebih berperanan sebagai isteri? Jwan ataupun Ricky?


Kenali Aktres Indo Cynthiara Alona, Dulu Berhijab Kini Seksi Bak Barbie

Langit tak selalunya cerah, kadang-kadang kala manusia boleh berubah tanpa dijangka. Bercakap mengenai perubahan manusia, di Malaysia sahaja ramai selebriti telah memutuskan untuk mengubah penampilan mereka.

Sebelum ini kita dikhabar dengan beberapa orang selebriti yang tidak lagi bertudung seperti Emma Maembong, Uqasha Senrose dan Sara Ali. Keputusan mereka telah mendapat liputan meluas dari media tempatan.

Artis dan model popular dari negara seberang, Indonesia, Cynthiara Alona baru-baru ini juga menjadi perhatian orang ramai kerana transformasi yang berlaku pada dirinya.

Pada yang tidak mengenali model cantik ini, sebelum terjun ke dunia perniagaan, dia aktif dalam dunia hiburan. Alona dikatakan sering memegang watak penting dalam beberapa filem seram seperti Setan Budeg, Susuk Pocong, dan Diperkosa Setan.

Alona memutuskan berhijab sejak bulan Mac 2016 yang lalu. Penampilannya telah menerima banyak komen positif dari netizen.

Sejak terjun ke dunia hiburan pada tahun 2004 hingga kini, penampilan Alona mengalami perubahan yang berbagai-bagai. Apa yang membuatkan murai.my terkejut, Alona kini memutuskan dia tidak bertudung lagi.

Seperti video terbaru di atas dari Instagramnya, Alona tampil kasual dengan t-shirt hitam dan seluar jeans. Dia juga memakai kacamata serta beg tangan mewah dari brand Louis Vuitton.

Rambutnya yang dulu tertutup hijab kini dibiarkan lepas dengan warna kelabu. Ada peminat yang menggelarkan dirinya mirip seperti patung Barbie malah semakin seksi dan sensual. Lihat gambar-gambar ini yang dihimpunkan dari Murai.my;

Sehingga sekarang, perubahan yang berlaku pada Alona tidak tahu apa sebabnya.  Alona tidak berhijab sejak awal Oktober tahun 2017, Alona malah makin berani tampil seksi. Bintang filem Kutunggu Jandamu itu juga turut memuatnaik foto dan video dirinya mengenakan bikini.

Ada desas-desus memberitahu Cynthiara Alona mengakudirinya sudah melangsungkan pernikahan di Amerika Syarikat . Malangnya, Alona tidak menceritakan secara terperinci siapa lelaki yang  menjadi suaminya itu.

Mungkinkah suaminya merupakan jejaka berasal dari Amerika yang membuatkan dirinya berubah menjadi seperti ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Armada Band Dianggap Diva? Ini Alasan Mereka

Armada Band yang begitu terkenal dengan lagu terbaru mereka, Asal Kau Bahagia kini berada di Malaysia untuk menjayakan pelancaran album Armada “Maju terus Pantang Mundur” dan Konsert “Era & Empire Live Present Armada Asal Kau Bahagia Tour” yang bakal berlangsung pada 17 March 2018 di KL Live @ Live Center.

Armada yang sebelum ini dikenali sebagai Kertas diannggotai oleh lima orang ahili iaitu Rizal (vokal), Radha & Mai (gitar), Andit (drum), dan Endra (bass). Melihatkan populariti mereka yang sehingga diiktiraf video lirik dengan jumlah tontonan terbanyak di Indonesia dalam masa satu bulan menerusi YouTube, ada yang mendakwa bahawa mereka ini dikatakan sudah ‘naik kepala’.

Menjawab isu tesebut, Rizal berkata bahawa mereka sama sekali tidak akan meninggikan diri. Malah mereka juga tidak kisah seandainya lagu mereka lebih dikenali berbanding dengan nama Armada itu sendiri. Bagi Armada, itu bermakna karya yang dihasilkan oleh mereka berkualiti dan diterima baik oleh peminat.

Selain Noah yang dahulunya dikenali sebagai Peterpan, Kerispatih, Radja dan Dewa, Armada Band juga diiktiraf sebagai antara 5 band/ kumpulan paling popular di Indonesia. Buktinya dua dari empat album mereka iaitu ‘Satu Hati Sejuta Cinta’ (2012) dan ‘Pagi Pulang Pagi’ (2014) mendapat predikat multi-platinum kerana penjualannya CD nya melebihi 100,000 keping per-albumnya di Indonesia (lebih 700 ribu unit untuk ‘Satu Hati Sejuta Cinta’ dan lebih 250 ribu unit untuk ‘Pagi Pulang Pagi’).

Selain itu, Armada yang kini mempunyai lebih dari 5 juta pengikut di Facebook turut mencatat sejarah apabila mencapai 100 juta views hanya dalam waktu 4 bulan, menjadikannya sebagai video lirik dengan tontonon paling pantas sepanjang sejarah muzik Indonesia.

Ketika ditanya soal penyanyi As’ad Motawh yang teruk dihentam netizen gara – gara menyanyikan lagu kumpulan itu sumbang secara tidak sengaja, Armada menjawab mereka tidak mengetahui bahawa As’ad telah dihentam sedemikian rupa.

“Ternyata kami tidak mengetahui As’ad telah dikutuk begitu. Jujur kami katakan ianya adalah suatu yang normal. Malah ramai penyanyi yang turut membuat kesilapan yang sama ketika secara langsung. Kami tidak mempunyai sebarang masalah dan cukup berterima kasih buat penyanyi – penyanyi Malaysia yang sudi menyanyikan lagu Armada”


Spoiler! Chris Evans Ucap Selamat Tinggal Pada Captain America

Nama Chris Evans sudah sinonim dengan watak superhero. Bermula sebagai Human Torch dalam Fantastic Four dan kemudiannya sebagai Captain America/Steve Rogers dalam beberapa rantaian filem Captain America dan Avengers, hari ini para peminat mula membincangkan mengenai pengakhiran watak Captain America yang kononnya dikatakan kemunculan terakhirnya dalam Avengers : Infinity Wars yang akan ditayangkan pada pertengahan tahun ini.

Melalui perkongsian berita yang dikongsi para peminat Captain America seluruh dunia di Twitter, kebanyakkannya bakal mula merindui watak superhero terkenal ini kerana Evans dikatakan sudah menamatkan kontraknya bersama franchise filem itu.

Bukan kerana dibuang malah antara yang menjadi hotlist, Evans sebelum ini pernah mengeluarkan kenyataan bahawa dia mahu beralih ke bidang di belakang tabir dan sudah mencapai kepuasan dalam filemnya sebelum ini.

Maafkan kami jika beberapa pendedahan awal bakal didedahkan apabila anda membaca artikel ini. Selain daripada kemunculan terakhir Evans, di dalam Avengers 4 kelak bakal munculnya beberapa watak baru. Selain daripada Falcon, The Collectors dan banyak lagi, Captain America juga dikatakan bakal menjadi Nomad, sebuah lagi watak superhero dalam senarai Marvel.

Captain America dikatakan bakal menjadi Nomad setelah menyedari bahawa terdapat penyelewangan kuasa di antara pemimpin negara itu dan membuat keputusan menjadi Nomad – manusia tanpa negara.

Adakah ucapan selamat tinggal Evans bermaksud dia bakal menjadi Nomad ataupun penamat bagi segala – galanya?

Avengers 4 bakal menyaksikan kematian Captain America mahupun sebaliknya? Yang pasti banyak lagi bakal dibongkar sehinggalah trailer rasmi Avengers bakal disiarkan.


JAKIM Campur Tangan! Nur Sajat Anggap Pemilik Gym Simpan Dendam

Kadang kala kasihan pula kami melihatkan pada usahawan yang juga pemilik Nursajat Aesthetic Sdn Bhd, Nur Sajat Kamarulzaman yang boleh dikatakan ada sahaja topik yang netizen ingin kecam. Sama seperti Datuk Seri Aliff Syukri, jika dahulu Sajat yang akan mudah sentap dengan pelbagai tohmahan dan cacian netizen, kini dia semakin matang dan mampu menanganinya.

Terbaru, Penolong Pengarah Kanan, Cawangan Sosial, Bahagian Pembangunan Keluarga Sosial dan Komuniti, Jakim, Dr Izwan Yusof yang juga banyak mengendalikan kes berkaitan LGBT menerusi Facebooknya telah menulis sebuah surat terbuka yang ingin bertemu dengan Sajat.

Hasrat itu telah disuarakan setelah mengambil kira pelbagai berita sensasi sejak kebelakangan itu yang melibatkan Sajat dan beberapa orang usahawan ternama lain. Dalam masa yang sama, Ketua Pengarah Jakim, Tan Sri Othman Mustapha menerusi Twitternya turut menyatakan persetujuan berhubung hasrat tersebut.

Kami di murai.my percaya segalanya bermula dengan seorang netizen yang dikenali sebagai Sir Azri yang dilihat telah merakam beberapa rakaman video berkenaan dia menghubungi Dato Seri Jamil Khair berkenaan usahawan itu. Malah dia turut menyifatkan Sajat seperti terlalu menunjuk-nunjuk dan turut menulis ‘#operasibanterassajat’ di Instagram nya.

Menyedari akan hal tersebut, Sajat turut membuat kenyataan balas di Instagram nya dan menyatakan bahawa individu tersebut seperti cemburu akan kejayaannya dan dalam masa yang sama cuba memburukkan nama baik dia dan keluarga.

Tidak akan berdiam diri, Sajat turut memberitahu akan mengambil tindakan dan bersedia untuk berjumpa dengan pihak JAKIM sekiranya ia dilakukan secara berhemah

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Lebih Baik Saya Diam”- Diana Danielle Tutup Ruangan Komen

Bukan mudah untuk mengharungi saat-saat sukar sebegini. Kami di murai.my sangat memahami apa yang dilalui oleh wanita cekal ini, lebih-lebih lagi terlalu ramai netizen atau makcik-makcik bawang melemparkan komen negatif padanya.

Tindakan bijak Datin Diana Danielle menutup ruangan komen di Instagram sedikit sebanyak dapat membantu dirinya lebih tenang mengharungi saat-saat getir ini.

Walaubagaimanapun, Diana enggan mengulas lanjut berikutan perintah reman yang dikeluarkan oleh mahkamah kepada suaminya, Datuk Farid Kamil.

“Saya tidak dapat mengulas sehingga semua telah reda. Lebih baik saya berdiam diri sekarang. Ini dilakukan demi kepentingan terbaik keluarga saya. Terima kasih, “katanya  ketika dihubungi oleh New Straits Times semalam.

Perintah reman yang dilanjutkan itu dikeluarkan oleh Penolong Pendaftar Hairul Azhar Mohd Ishak terhadap pelakon 37 tahun itu bagi membolehkan siasatan dijalankan di bawah Seksyen 323 Kanun Keseksaan, Seksyen 90 Akta Polis, Seksyen 15 (1) Akta Dadah Berbahaya 1952 dan Seksyen 353 Kanun Keseksaan.

Nampaknya Diana tetap tegas pada keputusannya untuk mengelakkan sebarang komen sehingga semua telah diselesaikan.

A post shared by Diana Danielle (@dianadanielleb)

Terdahulu di kompleks mahkamah Petaling Jaya, Farid, yang telah tiba dengan sebuah kereta peronda polis, berjaya mencuri masa untuk mengucapkan terima kasih kepada peminat dan rakan seniman yang berada di sana untuk menunjukkan sokongan moral mereka.

Farid Kamil ditahan pada hari Khamis apabila dia pergi ke balai polis Kota Damansara untuk membuat laporan mengenai kemalangan jalan raya.

Pelakon itu dilaporkan menampar seorang anggota polis yang bertugas. Insiden itu dilaporkan disaksikan oleh beberapa anggota polis dan orang awam.


9 Foto Lama Ini Bukti Kris Jenner Sebenarnya Lebih Cantik Dari Kim Kardashian

Jika anda penonton setia Keeping Up With The Kardashians (KUWTK), pasti anda akan mengenali dengan setiap ahli keluarga mereka. Jika lensa hiburan selama ini lebih tertumpu pada Kim dan adik beradiknya, bagaimana pula dengan ibu mereka Kris Jenner?

Ramai yang memuji kecantikan adik beradik Kardashians ini malah hasil carian murai.my melalui beberapa sumber media antarabangsa, kami percaya mereka warisi kecantikan tersebut dari Kris.

Ibu kepada enam orang cahaya mata ini telah berkahwin sebanyak dua kali dimana perkahwinan pertama nya bersama seorang peguam, Robert Kardashian dan kemudiannya mengahwini bekas atlet yang juga personaliti tv, Bruce Jenner atau kini dikenali sebagai Caitlyn.

Bersama-sama Robert mereka mempunyai empat orang anak iaitu Kourtney, Kim, Khloé dan Robert manakala bersama Bruce mempunyai dua orang anak, Kendall dan Kylie.

A post shared by Khloé Kardashian (@khloekardashian)

Melihatkan rupa paras dan bentuk badannya kini, percaya atau tidak Kris kini sudah berusia 62 tahun! Tampil berani untuk kekal cantik, Kris turut menunjukkan bentuk badannya yang masih ideal di Instagram dan juga KUWTK

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Vokalis The Cranberries, Dolores O’Riordan Meninggal Dunia

Buat anda yang lahir pada zaman 90-an pasti akan mengenali kumpulan The Cranberries yang terkenal dengan lagu Zombie. Seperti kumpulan lain, lazimnya orang lebih mengetahui vokalis mereka, Dolores O’Riordan berbanding ahli kumpulan yang lain.

Semalam, dunia hiburan antarabangsa dikejutkan dengan berita kematian Dolores yang dilaporkan meninggal secara mengejut di sebuah hotel di London. Penyanyi yang berusia 46 tahun ini mempunyai pengaruh yang cukup hebat dalam dunia muzik antarabangsa. The Cranberries yang ditubuhkan di Limerick, Ireland pada 1989 pernah berpecah apda tahun 2003 tetapi kembali bersatu sekitar tahun 2009.

Sebagai info, The Cranberries pernah mengadakan konsert mereka di Malaysia pada tahun 2012. Berita kematian Dolores bukan sahaja mengejutkan peminat, malah rakan – rakannya turut terkejut dan sedih dengan pemergiannya.

Menerusi perkongsian berita antarabangsa, seorang rakan Dolores memberitahu bahawa mereka ada berbual menerusi perbualan telefon sejam sebelum dia dikatakan meninggal. Salam takziah buat semua peminat Dolores.


Pertarungan Selebriti & Media Rebut Piala Amal Ijtihad Prihatin Malaysia

Ijtihad Prihatin Malaysia (IPM) ditubuhkan bagi menjalankan projek atau aktiviti – aktiviti kebajikan serta membimbing masyarakat ke arah hidup lebih baik dari segi rohaniah & jasmani.

Selain itu, IPM diwujudkan sebagai langkah permulaan ke arah membasmi kehidupan miskin tegar serta menjalankan kehidupan berlandaskan ajaran agama Islam. Bimbingan kerohanian dalam diri amat penting terutamanya apabila individu mengalami kesukaran menjalani kehidupan.

Buat julung kalinya Ijtihad Prihatin Malaysia mengadakan Pertandingan Badminton Amal Selebriti VS Media. Anda semua berpeluang menyaksikan Artis kesayangan Anda Berentap di Gelanggang Badminton bersama Media.

Antara artis yang bakal menyertai perlawanan ini seperti Dato DJ Dave, Hasnol, Serina Ridzuawan, Farahwahida, Ani Mayuni, Fizz Fairuz, Ara AF dan ramai lagi.

A post shared by Celebrity Sports Club (@celebritysportsclubmy)

Untuk dapatkan Tiket Masuk Eksklusif, Tiket Biasa berharga RM30, Tiket VIP RM100. Hanya Untuk 200 Orang Terawal, Cabutan Bertuah juga menanti Anda.

Hasil kutipan tiket akan di dermakan ke tabung Ijtihad Prihatin Malaysia bagi membantu Anak anak yatim & Asnaf serta OKU.

Tempahan Tiket Boleh Hubungi Cik TJ 017-3481950.
Jangan Lupa follow IG: @celebritysportsclubmalaysia untuk mengikuti perkembangan Artis Artis kesayangan anda bersukan.


Tak Sengaja Atau Tunjuk Kuat? Ini Tips Cegah Artis Tampar Orang Lagi

Menampar orang kerana tidak puas hati kini menjadi norma baharu di Malaysia!

Sejak akhir-akhir ini kes tampar orang sudah menjadi berleluasa, bukan dikalangan orang biasa tetapi dikalangan selebriti juga ahli politik turut terpalit dengan isu sebegini.

Isu tampar ini bukan isu kecil dalam negara kita, sejak beberapa tahun sebelum ini, terlalu banyak kes tampar orang, sehingga memaksa pihak polis campur tangan. Selain kes-kes besar seperti rompakan, penculikan, penyeludupan dadah dan lain-lain lagi, kes tampar orang juga antara isu sensasi yang mendapat liputan media secara meluas.

Berikut antara beberapa kes tampar orang yang pernah heboh di Malaysia sebelum ini dikalangan artis tempatan.

Kes ini berlaku pada pertengahan tahun  2017. Tragedi ini telah membuatkan pihak polis membuka kertas siasatan  berhubung kekecohan ketika ‘Sesi Dialog Tranformasi Nasional 2050 (TN50) bersama Penggiat Seni’ di Seri Perdana semalam.

Kekecohan itu membabitkan pelawak Sulaiman Yassin atau Mat Over, menampar penerbit filem, David Teo, di depan Datuk Seri Najib Razak, tetapi berakhir dengan baik apabila kedua-dua penggiat seni tanah air itu berdamai.

Sepertimana yang kita ketahui, selain membawa watak sebagai pelakon komedi, Mat Over juga sering membawa watak antagonis dalam drama. Mungkinkah kerana terbawa-bawa karakter dalam drama yang dilakonkan, dia bersikap yang sama seperti di dunia realiti?

Kes terbaru yang melibatkan selebriti Datuk Farid Kamil ditahan kerana menampar anggota polis bertugas dan orang awam di Balai Polis Kota Damansara. Tanpa diduga, kes sebegini telah mendapat liputan media yang luas sehingga ramai peminat tertunggu-tunggu keputusan dari Mahkamah.

Lebih mengejutkan, menurut laporan Harian Metro, pelakon veteran Ridzuan Hashim terlebih dulu menjadi mangsa penampar pelakon dan pengarah terkenal itu.

Rata-rata ramai yang mengetahui, Farid Kamil sering memegang watak antagonis seperti menjadi seorang samseng yang mengganas. Adakah impak dari drama yang dilakonkan, Farid Kamil masih dalam karakter ketika di dalam dunia realiti? Husnuzon.. hanya sekadar andaian penulis.

Jika melihat pada kes-kes seumpama ini yang dianggap serius, rakyat Malaysia seharusnya menghentikan budaya tampar-menampar kerna bimbang akan ditahan polis.

Sebagai seorang aktor atau aktres pula jangan terbawa-bawa watak di luar set penggambaran. Ikut tips ini untuk cegah diri dari mudah tampar orang.

Jika anda tidak berpuas hati dengan orang, jangan terlalu mudah untuk menghayun tangan menampar orang. Lebih baik tembak jer dengan senapang gajah! Oppss gurau jerr..

Sebenarnya anda boleh berbincang dengan baik. Guna akal dan kebijaksanaan anda untuk selesaikan masalah.

Atau lebih mudah, sebelum anda terasa mahu menampar orang, mohon keizinan terlebih dahulu dari penerima tamparan. Jika mangsa tidak mahu, anda harus akur dan jangan tampar. Kan Budi Bahasa Budaya Kita?

Sebelum rasa dan tampar orang baca doa ini dahulu. Doa ini pernah dibacakan oleh Nabi Musa untuk menlembutkan hati Firaun:-

“Ya Tuhanku, lapangkanlah dadaku, dan mudahkanlah untukku urusanku, dan lepaskanlah kekakuan dari lidahku, agar mereka mengerti perkataanku”.

Sesiapa pun, terutamanya wanita, pasti tak suka apabila ditegur dengan nada yang tinggi.  Jika anda rasa marah, kawal suara anda dengan baik. Kalau anda tak mampu boleh guna Whatsapp jika berdepan dengan mangsa penampar. Kadang-kadang disebabkan suara tinggi ketika bergadug, kita mudah untuk menampar orang. Ringan je tangan tu kan?

Kecenderungan untuk menggunakan kekerasan dalam menyelesaikan perselisihan pendapat, khususnya membabitkan isu-isu umum, perlu diberikan perhatian yang serius.

Jika budaya tampar menambar ini berterusan, bimbang akan mendorong ramai untuk meneruskan kelakuan agresif tersebut. Jika kelakuan ini dibiarkan berleluasa, ia akan dilihat sebagai suatu kebiasan dan menggalakkan golongan muda untuk menirunya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Bunuh Je Lah Diri’- Fathia Latif Komen Video Iqram Dinzly

Kami tidak pasti adakah kedua-dua selebriti ini mempunyai masalah diantara mereka, sekadar gurauan ataupun sebaliknya. Yang pasti kedua-duanya punyai kisah kontroversi mereka sendiri yang masih lagi menjadi bualan para netizen

Kita semua tahu bahawa Iqram punyai alasannya tersendiri untuk membuat video – video dan perilaku yang pelik. Malah kerana seringkali tampil secara langsung di Instagram, akaun Iqram telah disekat untuk berbuat demikian sehinggalah mendapat semula akses untuk membuat video secara langsung.

Kemunculan semula Iqram di Instagram Live telah menarik perhatian kami dimana dalam puluhan komen tersebut, muncul pula komen dari Fathia. Lebih mengejutkan Fathia memberi komen pada pelakon itu supaya lebih baik bunuh diri daripada terus berkelakuan sedemikian rupa. Apakah maksud sebenar Fathia?

Dalam perkembangan lain, netizen yang dikenali sebagai Neysa Assila yang turut menyaksikan video dan komen secara langsung itu menganggap Fathia sebagai attention seeker.

Sebelum ini beberapa portal hiburan tempatan ada menulis mengenai Fathia yang terkilan kerana kesnya terdahulu diperbesar-besarkan sehingga tiada tawaran berlakon diterima. Apa pula pendapat anda mengenai kontroversi kali ini?


[VIDEO] Gaduh Antara Safiey Ilias & Baby Ara Sampai Kena Tampar

Di twitter kini sedang rancak memperkatakan kembali mengenai usahawan yang juga jutawan muda, Safiey Illias. Bukan kerana kenyataannya mengenai kontroversi yang lalu, tetapi ianya mengenai sebuah video berdurasi 35 saat yang tular.

Didalam vdeo tersebut kelihatan Safiey dan rakan – rakan termasuk Fara Mendoza sedang berhadapan dengan seorang pengamal media sosial terkenal, Baby Ara yang dipercayai sedang bertelingkah mengenai sesuatu.

Berdasarkan komen – komen yang diberi, pergaduhan tersebut dipercayai kerana video Safiey menari telah tular gara – gara wanita tersebut.

Malah Safiey juga dilihat sedang merakam sesuatu dan tidak lama kemudian datang seorang individu memarahi serta menampar Ara. Keadaan kemudiannya bertukar kecoh apabila rata – rata disitu mula mengeluarkan suara dan meminta mereka bertenang bagi mengelakkan keadaan menjadi semakin hangat.

Apakah sebenarnya yang berlaku, kami sendiri masih menunggu jawapan daripada kedua- dua belah pihak.


[VIDEO] Neelofa Bengang! Lelaki Ini Burukkan Malaysia Di Mata Dunia

Usahawan dan pelakon popular, Neelofa mengutuk tindakan lelaki yang cuba mengasari seorang wanita tidak memakai tudung.

murai.my difahamkan, isu ini bermula selepas satu rakaman video yang memaparkan aksi seorang lelaki yang tidak dikenali sedang memarahi beberapa orang wanita yang sedang menunggu bas di perhentian bas kerana wanita-wanita tersebut tidak memakai tudung walaupun mengakui sebagai orang Islam.

Lelaki itu mahu menampar wanita tersebut namun menahan diri bagaimanapun selepas beberapa saat lelaki itu kemudiannya meneruskan niatnya memukul wanita itu atas alasan wanita tersebut biadap.

Namun apa yang murai.my perhatikan, video ini telah dikeluarkan menerusi sebuah portal antarabangsa di United Kingdom iaitu Dailymail. Neelofa menganggap tindakan lelaki ini telah mencalar imej Malaysia setelah isu menjadi viral di mata dunia.

“Adakah ini yang kita mahu negara bukan Islam lain melihat kita? Adakah ini dengan cara Orang Malaysia mahu menyebarkan agama Islam?

“Kami mahu orang ramai mengetahui bahawa Islam adalah agama yang indah, yang bertoleransi dan menghormati. Apabila perkara-perkara seperti ini berlaku, persepsi akan berubah dan memburukkan imej Islam.”

murai.my merasakan tindakan lelaki ini tidak bermoral lagi-lagi di depan orang ramai. Walaubagaimanapun, Neelofa turut menasihati kepada semua wanita supaya lebih tegas dalam hal ini dan jangan biarkan kaum lelaki melakukan perkara sebegini kepada mereka.

“Kepada wanita, apabila perkara seperti ini berlaku kepada anda, atau kepada orang yang anda sayangi, anda harus tegas, jangan biarkan orang seperti ini merendah-rendahkan anda dan  bertindak dengan tidak senonoh.

“Pada golongan lelaki, jangan buat perkara ini kepada wanita lain. Lelaki harus melindungi wanita, tidak menggunakan kekerasan dalam apa jua cara.”

Sememangnya dalam Islam tidak mengajar umatnya untuk mengunakan kekerasan ketika berdakwah dan Neelofa berharap isu sebegini perlu ambil iktibar.

“Saya harap ini adalah pelajaran untuk kita semua. Tiada agama di dunia mengajar pengikutnya menggunakan keganasan, pastinya bukan dalam Islam. Terdapat cara yang lebih baik dan indah untuk berdakwah dan memukul bukan caranya.”

Kejadian dikatakan berlaku di Bukit Jambul, Pulau Pinang pada petang jumaat lepas. Dipercayai sekumpulan wanita yang dimarahi dan diserang itu ialah warga asing berdasarkan kepada percakapan mereka dan lelaki yang menyerang pula dipercayai warga tempatan berkelahiran Penang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharnaaz Ahmad Mahu Nur Sajat Digam Dari Stesen TV Dan Media Sosial

Susulan mengenai kontroversi yang melibatkan Nur Sajat Kamarulzaman dan Sir Azri atau lebih dikenali sebagai Papa Gomo, akhirnya semalam Nur Sajat atau lebih mesra disapa sebagai Sajat mengatur pertemuan dengan JAKIM di pejabatnya.

Kami difahamkan pertemuan tersebut diaturkan setelah pelbagai kecaman diterima usahawan kosmetik itu berhubung isu identitinya. Sajat menerusi Instagram nya turut menerima baik pertemuan itu dan mengharapkan doa yang terbaik buat dirinya.

Di dalam gambar tersebut juga kelihatan Sajat ditemani oleh kedua ibubapa nya.

” Alhamdulillah. Selesai terima ziarah daripada wakil Jakim. Ada penyelesaiannya. Insyallah…doakan yang terbaik.
 #alhamdulillah #doakanyangbaikbaik #jakim #2018″

Berita mengenai Nur Sajat diakui sememangnya mendapat perhatian ramai, termasuk selebriti tanah air, Sharnaaz Ahmad. Akan tetapi Sharnaaz menerusi laman Twitter nya, dilihat seperti sudah tidak tahan dengan sikap Sajat yang seperti berahsia dan turut menegur Sajat supaya berterus-terang sahaja dengan status jantinanya. Bagi Sharnaaz, ianya adalah satu teguran supaya lebih ramai peka dengan isu tersebut.

Mungkin ada benarnya apa yang dikata oleh Sharnaaz itu. Barangkali jika Sajat berterus terang dan mengeluarkan bukti, segalanya pasti terlerai.


‘Semua Tak Salah Kalau Kita Jahil’- Hafiz Hamidun Tegur Faiz Roslan

Sejak kebelakangan ini, isu kecaluran jantina semakin hangat dibicarakan. Manakan tidak, rata-rata netizen seperti tidak tahan dengan sikap dan perangai beberapa individu ternama yang kelihatan berbangga dengan cara berpakaian mereka yang menyerupai seorang perempuan walhal dilahirkan sebagai seorang lelaki tulen.

Salah seorang yang terpalit isu ini adalah pengamal media sosial yang dikenali sebagai Faiz Roslan. murai.my difahamkan dia mula dikenali ramai apabila membuat parody dengan berpakaian seperti seorang perempuan.

Bukan itu sahaja, sedar akan namanya mula menjadi sebutan, dia turut menjana pendapatan dengan mempromosikan pelbagai produk dan jenama menerusi Instagramnya itu.

Semalam, menerusi perkongsian Rotikaya, Faiz dikatakan sedih dengan pelbagai kecaman yang diterima dan turut mempersoalkan pada netizen mengenai keadaan dirinya.

Sebaik sahaja Faiz mengeluarkan kenyataan balas mengenai pelbagai kecaman yang diterima, lain pula yang jadinya kerana semakin ramai yang menyelar kenyataanya itu. Pelbagai komen terus membanjiri susur masa Twitter dengan beranggapan Faiz seperti berlebih-lebihan.

Bukan sahaja netizen, kenyataan tersebut turut menarik perhatian selebriti, Hafiz Hamidun. Menerusi Twitter nya, Hafiz turut menasihati Faiz supaya perlahan-lahan belajar mengenai status halal dan haram.

Dalam masa yang sama, Hafiz turut menjelaskan bahawa status yang ditulisnya itu bukanlah untuk mengecamnya tetapi sebagai satu nasihat untuk menjadi lebih baik pada masa akan datang.

Di Facebook, ramai pula yang membicarakan mengenai tindakan undang-undang dikenakan buat mereka yang berpakaian seperti wanita. Apa pendapat anda?


Senarai Harga Tiket Konsert John Legend ‘Darkness and Light Tour’ Di Genting

Selepas rakyat Malaysia kecewa apabila Celine Dion tidak memilih Malaysia untuk mengadakan konsert pada pertengahan tahun ini, namun ada berita yang lebih menggembirakan.

Penyanyi John Legend disahkan akan membuat kunjungan ketiga ke Malaysia iaitu sebahagian dari tournya Darkness And Light Tour.

Penyanyi berusia 39 tahun itu dijangka membuat persembahan di Arena of Stars di Resorts World Genting di Genting, Pahang, pada 17 Mac.

Sebelum ini, Legend pernah buat persembahan di Festival Muzik Sunburst pada tahun 2011 dan di Dewan Plenary di Pusat Konvensyen KL pada tahun 2014.

Penyanyi yang terkenal dengan lagu hits seperti All Of Me dan Everybody Knows, akan meneruskan tour ke beberapa buah kota di seluruh Asia, termasuk Hong Kong dan Jepun, sebelum sampai ke Malaysia.

Harga tiket yang bermula dengan harga RM366 dan untuk maklumat lanjut, layari laman sesawang www.rwgenting.com atau hubungi 03-2718 1118.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ifa Raziah Buat Laporan Polis, Nafi Mahu Bunuh Roslan Shah

Belum pun sebulan di tahun baru, pelbagai kontroversi besar melibatkan selebriti tanah air telah tercetus. Isu pergaduhan di antara Ifa Raziah dan Roslan Shah kembali menjadi topik hangat apabila semalam, Ifa Raziah telah membuat satu laporan polis mengenai pengacara dari Singapura itu.

Jika sebelum ini Roslan telah memohon maaf dan mahu menamatkan segalanya, semalam perang besar tercetus kembali apabila Ifa mendakwa Roslan telah menuduhnya mengupah pembunuh upahan untuk menembak pengacara itu setelah dimaklumkan oleh seorang pengawai polis dari Johor. Enggan biarkan dirinya menjadi mangsa, Ifa turut membuat laporan polis bagi mempertahankan dirinya.

A post shared by MISS DIVA IFA RAZIAH (@ifa_raziah)

Ifa menerusi wawancaranya juga turut berasa kesal kerana selepas peristiwa itu, dia mahu menamatkan segalanya dan menunggu kedatangan pengacara itu untuk memohon maaf.

Namun segalanya meleset apabila Roslan seperti mengeruhkan lagi keadaan mereka. Peguam Ifa, Thalia Rohaina berkata, tuduhan dibuat Roslan merupakan sesuatu yang sangat serius kerana telah membuat laporan polis palsu terhadap anak guamnya.

Pihak mereka kini sedang menjalankan siasatan lanjut berhubung kes tersebut dan bakal mengambil tindakan untuk membersihkan nama Ifa.

” Saya ingat kontroversi di antara kami sudah berakhir, tetapi nampaknya dia (Roslan) bertindak semakin melampau apabila dia menuduh saya penjenayah. Dalam laporan dia, saya dikatakan mengupah pembunuh upahan untuk menembak dia. Tuduhan itu melampau kerana saya sudah dicop penjenayah! Apa yang dia mahukan daripada saya? Adakah dia cuba untuk menutup periuk nasi saya dengan melakukan pertuduhan sebegini? Laporan ini saya buat untuk mempertahankan diri saya daripada kenyataan Roslan yang berniat jahat terhadap saya “


Percayalah! Badang Mampu Tewaskan Black Panther. Ini 5 Sebabnya

Rasanya ramai yang menanti 15 Februari ini dimana dua filem yang dijangka trending, Badang dan Black Panther akan mula ditayangkan.

Belum pun ditayangkan, peminat sudah mula bercakap mengenai filem ini terutamanya bagi Badang yang menampilkan Datuk Seri Aliff Syukri sebagai pelakon utamanya.

Ketepikan sementara berbicara mengenai filem Black Panther yang kita sudah tahu akan impaknya, disebalik kecaman yang diterima, murai.my bawakan 5 sebab kenapa Badang lebih menarik untuk ditonton.

Sewaktu zaman kecil kita sering kali mendengar cerita dongeng Badang yang dikatakan menjadi kuat setelah memakan muntah jin.

Filem yang diarahkan oleh Datuk Profesor Dr. A. Razak Mohaideen terbitan FiTA Studios Sdn Bhd dan UiTM Holdings ini dikatakan mempunyai ciri CGI yang hebat! Harapan kami filem ini tidaklah menampakkan sangat ‘kepalsuanya’

Sebelum ini kita ada Cicakman, tapi sayangnya netizen seperti tidak dapat menerima adiwira tersebut. Jadi apa pula pendapat anda mengenai Badang yang sememangnya sudah terkenal?

Sebelum ini, Badang sudah pun menerima pelbagai komen negatif dek kerana poster nya yang dikatakan terlalu buruk.

Kerana penangan tersebut, puluhan poster telah direka. Ternyata ramai juga yang tidak sabar sebenarnya!

Bukan sahaja kerana menggemari watak Badang, kami percaya populariti Datuk Seri Aliff Syukri bakal membawa impak kepada filem ini yang juga merupakan filem lakonan pertamanya.

Jadi apa pendapat anda mengenai Aliff sebagai Badang? Yeay atau Nay?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tercekik Kaset Ke?- Nabila Razali Mangsa Kritikan Juri Terjun

Kerana lagu Pematah Hati, nama Nabila Razali terus menjadi perhatian. Bermula dengan gimik pelancaran lagu itu sehinggalah minggu ini, nama Nabila sekali lagi menjadi sebutan para netizen.

Pada Ahad yang lalu, Nabila telah diundang menjadi tetamu undangan Syuk dalam rancangan Bintang Bersama Bintang dan turut menyanyikan single Pematah Hati.

Akan tetapi sebaik sahaja selesai rancangan tersebut, ramai pula netizen tidak berpuas hati dan turut menganggap nyanyian tersebut seperti sumbang. Kalah juri profesional jika lihat kritikan mereka.

Apa pendapat anda? Benarkah ianya kedengaran sumbang?

Dalam perkembangan lain,lagu Pematah Hati itu telah mendapat undian sebagai juara carta di beberapa stesen radio sekali gus membuktikan lagu ini mempunyai peminatnya tersendiri. Meskipun dikecam, ternyata lagu ini sememangnya ‘berhantu’! Setuju?


5 Hari Ditahan Polis, 5 Hal Privasi Farid Kamil Ini Tak Sengaja Didedahkan

Akhirnya seluruh Malaysia mendapat khabar gembira mengenai pelakon Datuk Farid Kamil. Beliau kini dibebaskan selepas lima hari ditahan reman bagi membantu sisatan berhubung kes mengamuk dan menyerang seorang anggota polis serta dua orang awam di Balai Polis Trafik Kota Damansara di sini pada 11 Januari lalu.

A post shared by mStar (@mstaronlineofficial)

Namun dalam tempoh 5 hari ditahan pelbagai rentetan peristiwa pahit dan manis telah berlaku. Kes ini telah menyaksikan bagaimana Datin Diana Danielle seorang isteri yang cekal untuk mengharungi situasi ini dan sentiasa memberi sokongan pada suaminya sehingga dibebaskan.

Tanpa di duga, jika kita sentiasa mengikuti perkembangan kes Farid ini, ada beberapa hal peribadi Farid yang terpaksa didedahkan pada media. Berikut antara hal yang dirangkumkan oleh murai.my buat pembaca semua.

Menurut satu temubual media dengan pelakon Soffi Jikan, dia mendakwa Farid Kamil mempunyai darah keturunan perdana Menteri Malaysia yang pertama, Almarhum Tunku Abdul Rahman Putra Al-Haj ibni Almarhum Sultan Abdul Hamid Shah.

Soffi turut menegaskan bahawa Farid mewarisi ciri-ciri kepimpinan pemimpin tersohor itu.

Adik Farid, Fadzil Zahari tidak menolak kemungkinan abangnya itu mempunyai masalah mental disebabkan mengalami tekanan perasaan dan akan memberi sokongan terhadapnya termasuk membawanya berjumpa doktor pakar.

Sebelum ini,  Farid mengalami kecederaan ketika menjayakan penggambaran babak hujan bersama seorang lagi pelakon, Nelydia Senrose.

Diana Danielle menegaskan suaminya tidak pernah sesekali mengasarinya sepanjang hidup bersama.

Walaupun sedang dilanda dengan ujian yang agak berat ketika ini dan ditambah pula dengan tohmahan, kritikan serta pelbagai spekulasi, Diana tetap akan berada teguh disamping suaminya itu dan akan sama-sama cuba untuk menyelesaikan segala masalah.

Semasa Farid Kamil di tahan, timbul isu tak boleh bertemu anak. Ibu Datin Diana Danielle, Norsiah Ramli mengaku timbul salah faham apabila ada yang beranggapan dia melarang Datuk Farid Kamil daripada bertemu anak-anak.

Menurut Norsiah, Farid dan Diana tinggal di tingkat atas kediamannya di kondominium yang sama. Justeru mereka bebas untuk melawat dan mendapatkan anak mereka pada bila-bila masa.

Selain Fadzil Zahari, Farid Kamil mempunyai tiga orang adik lagi iaitu Dr Azman Aizuddin, Dr Anis Anwar dan adik bongsu, Nurdianah.

Nurdianah yang sedang menuntut di India sanggup mengambil cuti untuk pulang ke Malaysia demi memberi semangat kepada abang sulungnya yang sedang ditahan polis.

Farid beruntung kerana dikelilingi insan-insan yang sentiasa memberi sokongan. Mungkin ini adalah dugaan serta musibah dalam hidup dia dan Farid harus memandang perkara ini dari sudut positif.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Akan Kongsikan Berita Baik Ini’- Hanis Zalikha Jelaskan Isu Hamil

Bercakap mengenai Yusuf Iskandar, siapa sahaja yang tidak kenal dengan bayi paling popular ini yang juga merupakan anak kepada Hairul Azreen dan Hanis Zalikha.

Keletahnya bersahaja cukup menghiburkan malah ada saja yang menjadi perhatian netizen termasuk ‘Yusuf Dance’ yang tular baru-baru ini.

Terbaru, kerana populariti Yusuf, dia dan ibunya Hanis telah dilantik menjadi duta kepada Anmum Essential. Menariknya lagi, sejurus dengan lantikan ini, peminat-peminat Yusuf dapat melihat keletahnya dengan lebih dekat lagi dalam rancangannya sendiri, My Little Heroes.

Rancangan realiti sebanyak 8 episod ini akan mula disiarkan pada 31 Januari ini di Saluran 104 dimana segala apa yang terjadi dalam kehidupan harian Hanis, Hairul, Yusuf dan kucing mereka, Bujibu Chempel akan disiarkan.

Dalam perkembangan lain, Hanis ketika ditanya mengenai khabar angin bahawa dia kini sedang hamil anak kedua mereka menolak sama sekali dakwaan tersebut.

Kata Hanis, khabar angin itu mula tercetus apabila dia telah dimasukkan ke dalam wad baru-baru ini. Namun ketika itu dia hanya menghidapi jangkitan mata dan bukanlah hamil seperti yang dikhabarkan oleh peminat.

Tambah Hanis, dia sendiri akan khabarkan berita gembira itu sekiranya Yusuf bakal mendapat adik. Apapun tahniah dari murai.my ucapakan buat Hanis sekeluarga!


‘Pulangkan Gelaran Datuk Lebih Baik’- Pesan Tengku Abdullah

Berita penahanan Datuk Farid Kamil Zahari baru-baru ini ternyata mengejutkan ramai pihak. Dituduh atas empat pertuduhan jenayah, ramai yang tidak sangka akan kes tersebut kerana dia baru sahaja menerima Darjah Indera Mahkota Pahang (DIMP) yang membawa gelaran Datuk sebulan yang lalu.

Bagaimana mungkin seseorang yang ternama boleh melakukan sedemikan rupa? Itulah antara persoalan yang timbul dari peminat.

Terbaru menerusi perkongsian Kosmo Online, Tengku Abdullah Sultan Ahmad Shah selaku pemangku Raja Pahang menzahirkan rasa dukacita terhadap individu yang menerima darjah kebesaran Pahang dan terlibat dengan kes yang tidak sepatutnya.

“Semua individu yang mendapat Datuk, telah tersurat dan tersirat dalam etika untuk (layak) memakai gelaran ini. Kalau hendak diikutkan hati, nak tarik semua (anugerah kebesaran negeri). Saya dukacita kalau terdapat individu yang digelar Datuk berkelakuan seperti ini. Kalau dia hendak pulangkan, terpulanglah. Kalau dia sedar dan dia hendak pulangkan, itu lebih baik,”

Tambah Tengku Abdullah kenyataan tersebut diberi bukanlah mahu menghukum sebaliknya ianya sebagai peringatan untuk diri sendiri bagi mereka yang tersilap langkah. Jika berlaku perlanggaran etika pemakaian darjah kebesaran itu, Tengku Abdullah menggesa supaya jawatankuasa yang berkenaan dapat mengambil tindakan sewajarnya.

“Kita bukan hendak menghukum mana-mana pihak tetapi mereka sendiri tersilap langkah,”

Adakah Farid akan memulangkan semula darjah kebesaran tersebut? Besar kemungkinan Farid akan melakukannya kerana dia sememangya seorang yang bertanggungjawab malah ketika di mahkamah dia tetap memberi kenyataan balas meskipun dalam tahanan reman.


[VIDEO] Terlalu Prihatin! Sir Azri Beri Amaran Kepada Coach Yin

Masih lagi mengenai usahawan kosmetik, Nur Sajat yang ditegur oleh Sir Azri atau lebih dikenali sebagai Papagomo. Terdahulu, Nur Sajat atau lebih mesra disapa sebagai Sajat ditegur secara terbuka oleh Papagomo kerana mendakwa usahawan itu menyembunyikan perkara sebenar mengenai jantina nya.

Bukan sahaja ditegur, malah Papagomo turut membuat panggilan telefon kepada Menteri di Jabatan Agama, Datuk Seri Jamil Khir dimana ianya membawa kepada pertemuan Sajat dan pihak JAKIM.

Dalam perkembangan lain, giliran teman lelaki Sajat yang dikenali sebagai Coach Yin pula menjadi mangsa. Dalam sebuah rakamman video, Papagomo dilihat berang dengan Coach Yinf dimana kerana dia dan Sajat, golongan lelaki yang bermain di gymnasium telah dipandang serong oleh masyarakat.

“ Berkenaan dengan teman lelaki Sajat. Kau ni pun satu. Pasal engkau, orang yang main besi dikategorikan sebagai ‘geng kunyit’..”

Didalam video tersebut juga Papagomo mempersoakan Coach Yin mengenai keberaniannya bersama Sajat dan turut memberitahu mengenai Jantina sebenar Sajat. Menyifatkan rakyat Malaysia masih baik, dia turut berkata jika di Acheh mereka yang tergolong dalam hubungan sejenis pasti akan dibakar.

Sebelum mengakhiri video tersebut, Papagomo turut berpesan kepada Sajat ini bukanlah kali terakhir dia akan membuat kenyataan sedemikian dan turut menyuruh usawahan berkenaan tunggu akan tindakan selanjutnya.

Apakah yang bakal dilakukan oleh Papagomo? Khabarnya Sajat juga bakal mengambil tindakan. Sama-sama kita nantikan perkembangannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Iqram Dinzly Menangis Mohon Maaf Kepada Keluarga

Kes melibatkan pelakon Iqram Dinzly atau kini mahu dikenali sebagai Princhiqy Dinzly tenggelam seketika apabila kes kontroversi melibatkan Datuk Farid Kamil menjadi perhatian netizen.

Terbaru, melalui perkongsian Iqram di Instagramnya terlihat dua buah video yang telah dimuat naik dimana terlihat pelakon yang pernah popular menerusi drama Dunia Baru ini menangis teresak-esak.

murai.my difahamkan Iqram telah memohon maaf kepada seluruh rakyat Malaysia kerana tidak sedar akan keterlanjurannya menggelarkan Nabi Muhammad SAW sebagai Cik Mat. Dalam video tersebut juga, Iqram turut memohon maaf kepada ibu serta keluarganya kerana menganggap pertuturannya itu sebelum ini seperti memalukan mereka sekeluarga.

Sebelum ini, pelakon Fathia Latiff telah meninggalkan komen di siaran langsung Iqram Dinzly di Instagram dimana komen tersebut seperti menyuruh Iqram lebih baik bunuh diri sahaja daripada terus berkelakuan sedemikian.

Komen tersebut turut menarik perhatian Hafiz Hamidun yang menganggap komen tersebut adalah sesuatu yang tidak kelakar.

Rata – rata netizen menganggap Fathia seperti sengaja mencari publisiti kerana sudah ‘tidak laku’. Satu perkara yang kami suka ingatkan adalah, ada perkara yang boleh digurau dan begitu juga sebaliknya. Bagi mereka yang mengalami tekanan sudah pasti ianya menambahkan lagi tekanan yang dihadapi.


Ganas! 15 Karakter Filem Kanak-Kanak Ini Diubah Jadi Sadis

Sylvain Sarrailh, yang juga dikenali dengan nama Tohad, adalah seorang artis digital yang tinggal di Toulouse, Perancis. Karya-karyanya bervariasi dari ilustrasi indah hingga video game menarik yang merupakan imaginasinya.

Dari Brilio.net, murai.my mengumpulkan beberapa karya Sarrailh yang menggambarkan karakter kegemarana kanak-kana yang telah diubah menjadi penjahat. Lihat beberapa karyanya berikut ini yang dihimpun dari Devian Art. Ganas dan sadis!


Tahniah! Datuk Adi Putra Nikah Semula Bekas Isteri Pertama

Sebelum ini, rata-rata netizen sudah mengetahui bahawa rumahtangga pelakon, Datuk Adi Putra bersama kedua-dua bekas isterinya berakhir dengan penceraian. Semalam, menerusi perkongsian pelakon itu di Instagram nya, dia dikhabarkan telah selamat melangsungkan pernikahan dengan bekas isteri pertamanya, Aida Yusof atau nama sebenarnya Zuhaidah Yusof pada Khamis.

Pada Mac tahun lalu, Adi telah mengumumkan bahawa dia tidak laghi mempunyai sebarang ikatan hubungan dengan kedua-dua isterinya itu yang membawa maksud telah berpisah.

Terdahulu, Adi dan Zuhaidah berkahwin pada 14 April 2006 dan tidak dikurniakan cahaya mata. Sebaliknya mereka mempunyai seorang anak angkat yang kini berusia enam tahun.

Pada Jun 2016 pula. pelakon ini mengambil keputusan untuk berpoligami dengan menikahi Norshahida Dzolkifly, sebelum bercerai pada tahun lepas.

Berita gembira itu juga dikongsi oleh Datuk Nurulhidayah yang juga merupakan anak kepada Timbalan Perdana Menteri, Datuk Seri Dr Ahmad Zahid Hamidi di Instagram miliknya.

“Salam tahniah dari Madinah buat @adpadiputra dan @aidayusof15… Bangga dengan kamu. “Selamat pengantin baharu”… eh… lama… Baharu… Ehh,”

Bukan sahaja kenalan rapat yang gembira, malah peminat Adi juga turut membanjiri ruangan komen Instagram miliknya dengan ucapan tahniah serta mendoakan yang terbaik untuk pelakon ini.

Tahniah diucapkan buat Datuk Adi Putra! Semoga hubungan ini kekal hingga ke syurga hendaknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hanya Salah Faham, Fathia Latiff Mohon Maaf Pada Iqram Dinzly

Gara-gara komen Fathia Latiff di Instagram Iqram Dinzly yang menyuruh pelakon itu membunuh diri, Fathia sekali lagi dikecam oleh peminat kerana menganggap komennnya itu seperti melampau. Bukan sahaja peminat, malah selebriti, Hafiz Hamidun turut memerli Fathia menerusi Twitter nya.

Menyedari akan keterlanjuran kata-katanya, semalam Fathia telah memohon maaf secara terbuka pada Iqram menerusi Instagram nya kerana meninggalkan komen yang berbaur kontroversi.

” Salam kepada semua. Saya ingin meminta maaf diatas pertuturan saya dengan Iqram Dinzly pada tempoh hari. Ini hanyalah salah faham memandangkan saya dan dia dalam keadaan baik dan saya tidak mempunyai niat buruk sama sekali kepada beliau. Sekali lagi saya meminta maaf diatas sensitiviti isu ini.”

Menurut Fathia, komennya itu telah disalah faham dimana dia langsung tidak berniat untuk perli mahupun menyakitkan hati Iqram.

Tambah Fathia, dia cuba memberi galakan dengan menjadikan komen itu sebagai pembakar semangat Iqram dan mengaku akan kesalahannya tidak menggunakan gaya bahasa yang betul.

Hampir apa yang dilakukan oleh Fathia kini menjadi perhatian netizen. Diharapa pada 2018 ini nama Fathia akan bersih dari segala kontroversi besar dan aktif berlakon kembali.